title: Günther Korten

text: Luftwaffen esikuntapäällikkö Hans Jeschonnek teki itsemurhan 18. elokuuta. Korten nimitettiin hänen seuraajakseen viikkoa myöhemmin. Jeschonnek oli ollut lyhyitä keskitettyjä iskuja ja maavoimien tukemista kannattava nuori urakiipijä, joka kärsi Luftwaffen sisäisestä valtapelistä ja juonittelusta. Hän ei ollut pystynyt vastaamaan strategisen ilmasodankäynnin haasteisiin ilmataistelussa Britanniasta eikä myöhemminkään, kun liittoutuneiden pommitusoperaatiot kohdistuivat jo Saksaan. Korten tuli tehtäväänsä vapaammalla pohjalla. Jeschonnekin lailla hän oli nuori ja lojaali Hitlerille, mutta koska Göring oli menettänyt arvovaltaansa Hitlerin ja muiden silmissä, Kortenin ei tarvinnut pelätä Göringin oikkuja ja riitaisuutta, kuten Jeschonnekin aikanaan täytyi. Hän tuli hyvin toimeen myös Erhard Milchin kanssa ja Hitler arvosti häntä, sillä Korten oli vannoutunut natsi.


title: Günther Korten

text: Korten piti ilmavoimien roolia strategisena. Hän asetti etusijalle uskottavan ilmapuolustuksen sekä strategisen pommituksen. Hänen linjansa vastasi Hitlerin odotuksia, joiden mukaan oli tarpeellista kostaa liittoutuneille Saksan alueille kohdistuneet pommituslennot. Korten alkoi uudistamaan nopeasti Luftwaffen rakennetta ja keskittämään pääosan ilmavoimien toiminnasta Saksan ilmapuolustukseen. Tehtävää vaikeutti aiempi kehitys, jonka vuoksi esimerkiksi käytössä olleet hävittäjälentokoneet eivät olleet ajan tasalla. Hän kuitenkin siirsi hävittäjälaivueita sekä itä- että länsirintamalta Saksaan, kehitti yölentohävittäjiä torjumaan yöpommituksia sekä asennutti tärkeisiin kohteisiin tuhansia ilmatorjuntatykkejä. Uudistusten ansiosta Luftwaffe saavutti ilmavoittoja ja esim. Britannian Royal Air Force joutui lopettamaan pommitusoperaationsa Berliiniin ja muualle Saksan sisäosiin ainakin väliaikaisesti. Hänet ylennettiin hävittäjälennoston kenraaliksi natsien valtaannousun 10-vuotispäivänä 30. tammikuuta 1943.


title: Günther Korten

text: Syyskuusta 1943 eteenpäin häntä auttoi kenraalimajuri Karl Koller, josta tuli ilmavoimien apulaisesikuntapäällikkö ja Kortenin lähin alainen. Uuden teollisuus- ja varusteluministerin Albert Speerin myötävaikutuksella ilmasodankäyntiin ja Saksan ilmapuolustukseen kohdistettiin kasvavasti teollisia resursseja. Korten ja Koller eivät kuitenkaan pystyneet rakentamaan riittävää ilmasuojaa, sillä Hitlerin, Göringin ja muutaman muun tahdosta suuri osa hävittäjälaivueista pysyi sijoitettuna hajanaisesti kaikille rintamille. Tappiolukujen kasvaessa puolustuksen taso heikkeni kuitenkin edelleen ja liittoutuneet saattoivat lisätä pommituslentojen määrää. Aiempi kehitys ei ollut suosinut strategisten pommikoneiden ja pitkän matkan hävittäjäkoneiden kehittämistä, joten Korten pyrki ratkaisemaan liittoutuneiden alueille suunnattujen strategisten pommitusten tarvetta suosimalla uudenaikaisia "kostoaseita", V-raketteja.


title: Günther Korten

text: 20. heinäkuuta 1944 Hitlerin Itä-Preussissa olevassa päämajassa "Wolfsschanze"ssa pidettiin tilannekatsaus, johon osallistui natsihallinnon vastaisen salaliiton jäsen eversti Claus von Stauffenberg. Stauffenberg asetti suuren karttapöydän alle salkkuun piilotetun pommin. Noin klo 12.45 iltapäivällä Korten oli juuri kumartunut pöydän ylle näyttämään liittoutuneiden ilmahyökkäyksien kohteita kartalta, kun pommi räjähti. Kortenin vatsaan osui räjähdyksen pöydästä irrottama suuri puinen säpäle. Hänet vietiin Rastenburgin sairaalaan, jossa hän kuoli kaksi päivää myöhemmin. Hitler ylensi Kortenin postyymisti kenraalieverstiksi ja hänet haudattiin ensimmäisen maailmansodan Tannenbergin taistelun muistomerkille 28. heinäkuuta. Tammikuussa 1945 Puna-armeija lähestyi Tannenbergia, joten saksalaiset räjäyttivät siellä olleen suuren muistomerkin ja siirsivät joitakin ruumiita uudelleenhaudattavaksi muualle. Kortenin ruumis haudattiin Berliinin Steglitziin, jossa hauta on yhä nähtävillä.


title: Günther Korten

text: Hänen tilalleen yleisesikuntapäälliköksi nimitettiin Werner Kreipe 2. elokuuta 1944.


title: Tieto-Finlandia-palkinto

text: Tietokirjallisuuden Finlandia-palkinto eli Tieto-Finlandia-palkinto on myönnetty vuodesta 1989 ansiokkaalle suomalaiselle tieto- tai oppikirjalle, ”jonka voidaan katsoa merkittävästi edistävän lukijoiden kiinnostusta kerronnaltaan taidokkaaseen tietokirjallisuuteen”. Palkinnon myöntää Suomen Kirjasäätiö. Säätiö asettaa kolmihenkisen valintalautakunnan, joka valitsee palkintoehdokkaaksi kolmesta kuuteen kirjaa sekä henkilön, joka tekee esityksistä lopullisen valinnan palkinnon saajaksi. Palkinnon suuruus on 30 000 euroa.


title: Tieto-Finlandia-palkinto

text: Tieteentekijät ja tietokirjailijat ovat arvostelleet palkinnon perusteita liian löyhiksi, viihteellisiksi ja epätieteellisiksi.


title: Tieto-Finlandia-palkinto

text: Vuonna 2016 palkinto jaettiin ensimmäisen kerran nimellä tietokirjallisuuden Finlandia-palkinto.


title: Dirham

text: Dirham voi tarkoittaa


title: Rudolf Schmundt

text: Rudolf Schmundt (13. elokuuta 1896 Metz – 1. lokakuuta 1944 Rastenburg) oli saksalainen kenraalieversti toisessa maailmansodassa. Schmundt oli yksi niistä neljästä, jotka haavoittuivat ja myöhemmin kuolivat Adolf Hitleriä vastaan tehdyssä salamurhayrityksessä, joka tunnetaan nimellä heinäkuun 20. päivän salaliitto.


title: Rudolf Schmundt

text: Rudolf Schmundt syntyi 13. elokuuta 1896 Metzissä. Hän osallistui ensimmäiseen maailmansotaan luutnanttina. Toisen maailmansodan alkaessa hän oli ylennyt everstiksi. Hän palveli Saksan armeijassa vuosina 1914-1944.Rudolf Schmundt haavoittui vakavasti Hitleriä vastaan tehdyssä salamurhayrityksessä heinäkuussa 1944. Schmundt eli vielä vajaat kolme kuukautta pommi-iskun jälkeen, mutta ei koskaan parantunut haavoistaan vaan kuoli Rastenburgin sairaalassa 1. lokakuuta 1944. Rudolf Schmundt on haudattu Berliinissä olevalle Invalidenfriedhof-nimiselle hautausmaalle, johon on haudattu myös muita korkeita saksalaisupseereita, kuten Reinhard Heydrich, Fritz Todt ja Walter von Reichenau.


title: Heinrich Borgmann

text:
Heinrich Borgmann (12. elokuuta 1912 – 6. huhtikuuta 1945) oli saksalainen eversti toisessa
maailmansodassa. Borgmann haavoittui pahoin Adolf Hitleriä vastaan tehdyssä salamurhayrityksessä heinäkuussa 1944.
Tapahtumaan kutsutaan nimellä heinäkuun 20. päivän salaliitto.


title: Heinrich Borgmann

text: Heinrich Borgmann liittyi armeijaan vuonna 1932. Toisen maailmansodan alkaessa hän oli sotilasarvoltaan kapteeni. Hän palveli sodan alussa itä-rintamalla ja sai ylennyksen majuriksi 11. helmikuuta 1942. Hän siirtyi myöhemmin Adolf Hitlerin päämajaan muihin tehtäviin ja hänestä tuli everstiluutnantti lokakuussa 1943.


title: Heinrich Borgmann

text:
Borgamann haavoitui pahasti Hitlerin salamurhayrityksessä heinäkuussa 1944. Hänen vierellään vasemmalla puolella ollut
Heinz Brandt kuoli räjähdyksessä saamiinsa vammoihin, mutta Borgmann selvisi täpärästi. Myös Borgmannin oikealla
puolella ollut pikakirjoittaja Heinrich Berger kuoli räjähdyksessä.


title: Heinrich Borgmann

text:
Heinrich Borgmann kuoli toisen maailmansodan lopussa vain muutamia viikkoja ennen sodan päättymistä 6. huhtikuuta 1945.
Borgmann ylennettiin kuolemansa jälkeen everstiksi.


title: Lyngenin niemimaa

text: Lyngenin niemimaa on Tromssan läänissä, Pohjois-Norjassa sijaitseva niemimaa. Sen itäpuolella on Yykeänvuono ja länsipuolella Moskivuono. Pohjois-etelä -suuntaisen niemimaan keskellä on poikittainen Muotkalahti, joka lähes halkaisee niemen kahtia. Niinpä niemimaasta voi selvästi erottaa pohjoisemman ja eteläisemmän puolen.


title: Lyngenin niemimaa

text: Niemimaata dominoivat ”Lyngenin alpit”, jotka muodostavat Tromssan läänin korkeimman vuoriston. Vuoriston korkein kohta, Jiehkkevárri (1 833 m), sijaitsee jäätikön laella, niemimaan eteläisemmällä puolella. Vuoriston huiput ovat keskimäärin melko jyrkkiä ja teräväpiirteisiä. Vuorten väleissä on runsaasti laaksoja ja joitakin pieniä järviä. Ylhäällä vuorilla on myös jonkin verran jäätiköitä.


title: Lyngenin niemimaa

text: Niemimaan alueita hallitsee neljä kuntaa. Suurin osa niemestä kuuluu Yykeän kunnalle, ja pienempiä kaistaleita eteläosista Tromssan, Omasvuonon ja Paatsivuonon kunnille.


title: Lyngenin niemimaa

text: Niemimaan vuoriston ympärille perustettiin suojelualue, Lyngsalpan Landskapsvernområde, vuonna 2004. Alueen pinta-ala on 961 neliökilometriä.


title: Lyngenin niemimaa

text: Niemimaan kautta kulkeva raskain autoliikenne painottuu niemimaan poikki kulkevalle Fylkesvei 91 -päätielle (entinen "Riksvei 91"), joka johtaa idän suunnasta Tromssaan. Toiseksi vilkkain tie on eteläosan itärannikolla kulkeva Lyngseidetin ja Oterenin välinen Fylkesvei 868. Niemimaalla kulkee lisäksi joitain kevyempiä teitä, jotka yleensä johtavat tiettyihin kyliin tekemättä ympäri vieviä lenkkejä. Eurooppatiet E6 ja E8 sivuavat niemimaan eteläpuolta. Lyngenin niemimaahan on yhteydessä kaksi säännöllisesti kulkevaa autolauttaa, joista molemmat ovat osana Fv91-tietä. Toinen toimii Breivikeidetin ja Svensbyn välillä ja toinen Lyngseidetin ja Olderdalenin välillä.


title: Lyngenin niemimaa

text: Päätiet:Kuten muuallakin Norjan rannikolla, paikalliset asukkaat liikkuvat myös veneillä. Hurtigruten-lauttareitti kulkee läheltä pohjoispuolen rannikkoa, mutta ei pysähdy niemimaalla. Hurtigruten-laivojen lähimmät pysähdyspaikat sijaitsevat Kieruassa ja Tromssassa.


title: Steve Payne

text: Steven John ”Steve” Payne (s. 16. elokuuta 1958 Toronto, Ontario, Kanada) on kanadalainen entinen jääkiekkoilija, pelipaikaltaan vasen laitahyökkääjä.


title: Steve Payne

text: Payne pelasi ennen ammattilaisuraansa kaksi kautta juniorisarja OMJHL:n joukkueessa Ottawa 67's, vuodet 1976–1978. Kausista ensimmäisellä hän oli osaltaan auttamassa joukkuettaan pääsemään Memorial Cup -turnaukseen. Minnesota North Stars varasi hänet NHL:ään numerolla 19 toisella kierroksella.


title: Steve Payne

text: Hyökkäyksellisesti lahjakas Payne aloitti ammattilaisuransa heti varausvuonnaan. Hän pelasi ensimmäisen NHL-ottelunsa 11. lokakuuta 1978, jolloin North Stars kohtasi runkosarjassa Montréal Canadiensin. Payne pelasi suurimman osan tulokaskaudestaan NHL:ssä, mutta myös muutaman ottelun Central Hockey Leaguen Oklahoma City Starsissa. Kauden hän pelasi kokonaan NHL:ssä ja jakoi joukkueensa maalipörssin kärkisijan yhdessä silloisen ketjukaverinsa Al MacAdamin kanssa tehtyään 42 maalia 80:ssä runkosarjaottelussa. Ketjun kolmas pelaaja oli keskushyökkääjä Bobby Smith. Payne oli North Starsin sisäisen maalipörssin kärjessä myös kaudella , jolla hän teki 30 maalia 76:ssa runkosarjaottelussa, ja kaudella , jolla hän teki 29 maalia 76:ssa runkosarjaottelussa.


title: Steve Payne

text: Vuonna 1981 Payne oli tärkeä osa North Starsin Stanley Cup -loppuotteluihin edennyttä joukkuetta. Hän teki tuona pudotuspelikeväänä 29 tehopistettä, 17 maalia ja 12 syöttöpistettä, 19:ssä ottelussa, enemmän pisteitä ja maaleja kuin joukkueensa muut pelaajat. Hän jakoi pudotuspelien maalipörssin kärkisijan Stanley Cupin voittaneen New York Islandersin Mike Bossyn kanssa ja oli pudotuspelien toiseksi eniten pisteitä tehnyt pelaaja Bossyn jälkeen yhdessä Islandersin Bryan Trottierin kanssa. Payne pelasi NHL:n pudotuspeleissä kaikkiaan kuudella kaudella.


title: Steve Payne

text:
1980-luvun puolivälissä Paynen uraa alkoivat haitata loukkaantumiset. Kaudella hän pystyi pelaamaan vain 22:ssa runkosarjaottelussa 80:stä ja kaudella 48:ssa ottelussa 80:stä. Paynen ura päättyi lopulta kauteen , jolloin hän oli 29-vuotias. Hän sai 14. marraskuuta 1987 pelatussa ottelussa Washington Capitalsia vastaan niskavamman, joka lopulta sai hänet lopettamaan pelaajauransa myöhemmin samana vuonna. Hän pelasi viimeisen ottelunsa 5. joulukuuta 1987, jolloin North Stars kohtasi Calgary Flamesin. Hän pelasi viimeisellä kaudellaan yhdeksän ottelua NHL:ssä ja viisi ottelua IHL:n Kalamazoo Wingsissä.
Payne pelasi kymmenen kautta kestäneellä NHL-urallaan 613 runkosarjaottelua, joissa hän teki 466 tehopistettä, 228 maalia ja 238 syöttöpistettä. Pudotuspeliotteluja hän pelasi 71, joissa hän teki 70 tehopistettä, 35 maalia ja yhtä monta syöttöpistettä. Payne pelasi kahtena vuonna ssa, vuosina 1980 ja 1985.


title: Steve Payne

text: Payne edusti Kanadan jääkiekkomaajoukkuetta yksissä jääkiekon maailmanmestaruuskilpailuissa, vuonna 1979, jolloin Kanada sijoittui turnauksessa neljänneksi. Payne teki turnauksessa kaksi tehopistettä seitsemässä ottelussa, molemmat maaleja.


title: Guanosiinidifosfaattimannoosi

text: Guanosiinidifosfaattimannoosi eli GDP-mannoosi (CHNOP) on nukleotidisokeri, joka koostuu mannoosista, johon on liittynyt guanosiinidifosfaattirakenne. Yhdiste on tärkeä osa glykaanien ja eräiden glykoproteiinien biosynteesissä.


title: Guanosiinidifosfaattimannoosi

text: Guanosiinidifosfaattimannoosia eliöt valmistavat mannoosi-6-fosfaatista, joka ensin muunnetaan fosfomannomutaasi entsyymin katalysoimana mannosi-1-fosfaatiksi. Mannoosi-2-fosfaatti liitetään guanosiinitrifosfaattimolekyyli mannoosi-1-fosfaattiguanylyylitrasnferaasin avulla.


title: Guanosiinidifosfaattimannoosi

text: Kasvit hyödyntävät guanosiinidifosfaattimannoosia eräiden homo- ja heteroglykaanien biosynteesissä. Eläimet käyttävät sitä fukoosi- ja mannoosioligosakkarideja sisältävien glykoproteiinien biosynteesissä. Fukoosi muodostuu GDP-fukoosin kautta GDP-mannoosi-4,6-dehydrataasin ja FX-proteiinin katalysoimana.


title: Pyrovaleroni

text: Pyrovaleroni (Centroton, Thymergix) on katinonin analogi, ja näin ollen stimulantti. Se on dopamiinin-noradrenaliinin takaisinoton estäjä (NDRI). Sitä käytetään lääketieteellisesti väsymyksen ja uneliaisuuden hoitoon, sekä ruokahalua vähentävän vaikutuksensa takia laihdutuslääkkeenä.


title: Pyrovaleroni

text: Pyrovaleronin johdannainen, MDPV (metyleenidioksipyrovaleroni) on laiton huume Suomessa.


title: Pyrovaleroni

text: Pyrovaleronin kemiallinen kaava on CHNO, moolimassa 245,360 g/mol ja CAS-numero 3563-49-3.


title: Malationi

text: Malationi on organofosfaatti, jota käytetään ulkoloisien, kuten täiden ja syyhypunkkien torjuntaan sekä tuholaismyrkkynä. Aine tappaa loisia metaboliittinsa malaoksonin (CHOPS) kautta. Aine on antikoliiniesteraasi, eli se sitoutuu peruuttamattomasti asetyylikoliiniesteraasiin, jonka inaktivoituessa asetyylikoliinia kertyy hermostoon. Tästä seuraa hermoston liikastimulaatio, joka aiheuttaa kuoleman. Malationi ei tapa hedelmöityneitä munia heti, mutta kuoriutumattomat toukat heikentyvät niin, etteivät ne pysty kuoriutumaan.


title: Malationi

text: Malationin kemiallinen kaava on CHOPS, moolimassa 330.358021, tiheys 1.23 g/cm ja CAS-numero 121-75-5. Se on normaalisti väritöntä nestettä, jonka sulamispiste on 2.9 °C ja kiehumispiste 156–157 °C (0.093 kPa:ssa paineessa).


title: Malationi

text: Malationi ei ole vaarallista ihmisille. Iholle levitettynä siitä imeytyy noin 10–30 %. Imeytynyt malationi metaboloituu nopeasti ja täydellisesti. Malationin metabolian tärkein vaihe on karboksyyliesteraasin kanssa tapahtuva detoksifikaatioreaktio. Tätä entsyymiä esiintyy runsaammin ihmisellä ja muilla nisäkkäillä kuin hyönteisillä.


title: Bengt Wilenius

text: Bengt Wilenius (s. 19. joulukuuta 1944 Porvoo) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1966–1980 ja voitti yhden Suomen-mestaruuden.


title: Bengt Wilenius

text: Wilenius edusti Lahden Reipasta vuosina 1966–1970 ja Turun Palloseuraa vuosina 1970–1980. Hän pelasi SM-sarjassa ja SM-liigassa yhteensä 392 ottelua, joissa hänen tehopisteensä olivat 106 + 62 = 168 ja jäähymääränsä 135 minuuttia. SM-liigan pudotuspeleissä hän pelasi 30 ottelua, joissa tehopisteitä kertyi 6 + 3 = 9 ja jäähyminuutteja 24. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia.


title: Adam von Trott zu Solz

text: Adam von Trott zu Solz syntyi Potsdamissa Saksassa elokuussa 1909. Hänen isänsä oli August Trott zu Solz ja äitinsä Emilie Eleonore, omaa sukua Schweinitz. Vuonna 1931 Adam von Trott zu Solz muutti Yhdistyneeseen kuningaskuntaan opiskelemaan. Hän opiskeli ensin Oxfordissa, josta siirtyi jatko-opintoihin Yhdysvaltoihin. Vuonna 1937 Trott zu Solz työskenteli Kiinassa.


title: Adam von Trott zu Solz

text: Adam von Trott zu Solz oli yksi Hitlerin salamurhaan tähdänneessä heinäkuun 20. päivän salaliitossa mukana olleista.


title: Adam von Trott zu Solz

text: Heinäkuun 20. päivän salamurhayrityksen jälkeen Trott zu Solz pidätettiin ja todettiin syylliseksi operaatioon. Trott zu Solz teloitettiin hirttämällä elokuussa 1944, runsas kuukausi salamurhayrityksen jälkeen, Plötzenseen vankilassa.


title: Adam von Trott zu Solz

text: Trott zu Solzin vaimo ja kaksi lasta selvisivät eikä heitä tuomittu, vaikka vaimo oli ollut muutaman kuukauden vangittuna aikaisemmin. Lasten isovanhemmat ottivat lapset huostaansa joksikin aikaa, kunnes lasten äiti sai heidät takaisin sodan jälkeen vuonna 1945. Yhdestä lapsesta tuli aikuisiällä opettaja.


title: Timo Viljanen (jääkiekkoilija)

text: Timo Viljanen (s. 1. syyskuuta 1954 Uusikaupunki) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1980 ja voitti yhden Suomen-mestaruuden.


title: Timo Viljanen (jääkiekkoilija)

text: Viljanen edusti koko pääsarjauransa ajan Turun Palloseuraa. Hän pelasi SM-sarjassa ja SM-liigassa yhteensä 214 ottelua, joissa hänen tehopisteensä olivat 32 + 34 = 66 ja jäähymääränsä 56 minuuttia. SM-liigan pudotuspeleissä hän pelasi 23 ottelua, joissa tehopisteitä kertyi 5 + 3 = 8 ja jäähyminuutteja 6. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia.


title: Kari Kauppila

text: Kari Kauppila (s. 5. maaliskuuta 1953 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1970–1981.


title: Kari Kauppila

text: Kauppila edusti Turun Palloseuraa vuosina 1970–1976 ja 1978–1981 sekä Forssan Palloseuraa vuosina 1976–1978, joista jälkimmäisen kauden I-divisioonassa. Hän pelasi SM-sarjassa ja SM-liigassa yhteensä 298 ottelua, joissa hänen tehopisteensä olivat 74 + 64 = 138 ja jäähymääränsä 107 minuuttia. SM-liigan pudotuspeleissä hän pelasi 22 ottelua, joissa tehopisteitä kertyi 6 + 4 = 10 ja jäähyminuutteja 13. Hän pelasi TPS:n joukkueessa kaudella 1975–1976, jolloin joukkue voitti Suomen-mestaruuden. Myöhempinä kausina hän saavutti kaksi SM-pronssia.


title: I’m with You (albumi)

text: I’m With You on Red Hot Chili Peppersin kymmenes studioalbumi. Albumi julkaistiin Yhdysvalloissa 29. elokuuta, se sisältää 14 kappaletta ja sen tuottajana toimi Rick Rubin, joka on tuottanut myös yhtyeen edelliset viisi albumia. Albumi on yhtyeen ensimmäinen viiteen vuoteen, edellinen julkaistiin vuonna 2006. Albumi on myös yhtyeen ensimmäinen uuden kitaristin Josh Klinghofferin kanssa. Klinghoffer liittyi yhtyeeseen vuonna 2010, John Fruscianten lähdettyä yhtyeestä vuonna 2009.


title: I’m with You (albumi)

text: Albumilta on julkaistu toistaiseksi kaksi singleä, ”The Adventures of Rain Dance Maggie” ja ”Monarchy of Roses”. Kappaleet ”Look Around” ja ”Did I Let You Know” tullaan julkaisemaan singleinä vuonna 2012, mutta ”Did I Let You Know” julkaistaan vain Brasiliassa.


title: I’m with You (albumi)

text: Lopetettuaan "Stadium Arcadium" -kiertueensa vuonna 2007 yhtye päätti jäädä vuoden kestävälle tauolle, joka lopulta kesti yli kaksi vuotta. Tauon aikana yhtyeen basisti Flea opiskeli vuoden ajan musiikinteoriaa Etelä-Kalifornian yliopistossa. Yhtyeen kitaristi John Frusciante julkaisi kymmenennen sooloalbuminsa nimeltä "The Empyrean". Yhtyeen rumpali Chad Smith perusti tauon aikana superyhtyeen nimeltä Chickenfoot, joka julkaisi albumin ja teki kiertueen Pohjois-Amerikassa ja Euroopassa. Smith kertoi Billboard-lehdelle tauon olleen hänelle miellyttävä. Lisäksi hän perusteli taukoa: ”Ketään ei voi pakottaa soittamaan, silloin kun ei halua, tai ei ole valmis soittamaan – ei meidän yhtyeessämme.”


title: I’m with You (albumi)

text: Vuonna 2009 Frusciante ilmoitti lähtevänsä yhtyeestä, jotta voisi keskittyä paremmin soolotuotantoonsa. Fruscianten korvaajaksi yhtyeeseen tuli yhtyeen läheinen ystävä ja soittokaveri Josh Klinghoffer, joka esiintyi ensimmäistä kertaa yhtyeen kanssa 29. tammikuuta 2010, Neil Youngille omistetussa konsertissa, jossa yhtye esitti Neil Youngin kappaleen ”A Man Needs A Maid”.


title: I’m with You (albumi)

text: Yhtyeen laulaja Anthony Kiedis kertoi tauon olleen paikallaan. Hänen mukaansa yhtye työskenteli pitkään "Stadium Arcadiumin" kanssa, mikä oli uuvuttavaa, kuten albumeiden "Californication" ja "By The Way" teko. Myöhemmin Kiedis kertoi Spin-lehdelle, että Fruscianten lähtö yhtyeestä muutti sen jäsenten välistä kemiaa. ”Hän (Frusciante) oli jotain ainutlaatuista, joka muodosti soundimme.” Hän kertoi myös, että on jännittävää, että yhtyeessä on nyt uusi muusikko. Vaikka Fleakin kehui Klinghofferia siitä, että tämä ei ole täysin samanlainen kuin Frusciante, hän myönsi halunneensa lähteä yhtyeestä Fruscianten jätettyä sen. Hän päätti kuitenkin jäädä, huomattuaan rakastavansa yhtyettä ja etenkin Kiedisiä syvästi. ”Mietin, että jos John lähtisi yhtyeestä, en silloin itsekään haluaisi jatkaa siinä. Mutta kun hän oli lähtenyt, tunsin jonkin muuttuvan itsessäni, jolloin tunsin syvää rakkautta yhtyettä ja etenkin Anthonya kohtaan”, Flea kertoi.


title: I’m with You (albumi)

text: Albumi levytettiin samassa studiossa, kuin vuoden 1999 menestysalbumi "Californication". Yhtye alkoi kappaleiden tekemisen Klinghofferin kanssa 12. lokakuuta 2009, jolloin sai alkunsa kappaleet ”Brendan’s Death Song”, joka kertoo yhtyeen läheisestä ystävästä Brendan Mullenista ja osa kappaleesta ”Annie Wants a Baby”. Flea kertoi Stereogumille tehdyssä haastattelussa, että yhtye kirjoitti noin 60 kappaletta, yhdeksän kuukautta ennen studioon astumista Rick Rubinin kanssa. Tuottaja Rubin kertoi, että yhtye oli tuottelias levytysten aikaan. Yhtyeellä oli kasassa tarpeeksi kappaleita, joten se olisi voinut julkaista toisen, Stadium Arcadiumin kaltaisen, kaksilevyisen albumin. Vaikka yhtyeen oli vaikea olla jakamatta kaikkea materiaalia, heidän mielestä kappaleita oli kuitenkin liikaa ja he päättivät, että albumille tulisi 12 kappaletta, mutta koska yhtyeen jäsenet eivät pystyneet päättämään, mitkä 12 kappaletta he ottavat albumille, he päättivät, että albumille tuleekin 14 kappaletta. Rubin kertoi myös, että yhtyeen yhteistyö Josh Klinghofferin kanssa sujuu hyvin: ”Josh on fantastinen. Hän soitti monta vuotta yhdessä John Fruscianten kanssa ja hän on ollut kiertueella yhtyeen kanssa.” Rubin kertoi myös, että Fruscianten ja Klinghofferin soittotyylit eivät eroa paljon toisistaan.


title: I’m with You (albumi)

text: Anthony Kiedis kertoi Spin-lehdelle, että osa albumin kappaleista mietittiin ja suunniteltiin eri tavalla, kuin ennen. Kiedis kertoi myös, että Flean musiikinteorian tiedoilla, yhtye pystyi kirjoittamaan kappaleita tarkemmin. Flean mukaan albumin kappaleet kirjoitettiin ensin sopimaan pianolle, jonka jälkeen ne sovitettiin kitaralle ja bassolle. Ennen yhtye kirjoitti kappaleet suoraan kitaralle ja bassolle. Flea kertoi myös Spin-lehdelle, että ”elämä ja kuolema ovat (albumin) pääteemoja”.


title: I’m with You (albumi)

text: Albumia on inspiroinut afrikkalainen musiikki. Ennen albumin levytystä Josh ja Flea matkustivat Etiopiassa, mikä toi vaikutteita myös albumille. ”Se oli musikaalinen matka. Ulkoilimme joka päivä. Se oli kuin kesäleiri… sitten Flea eksyi ja eksyksissä ollessaan hän kävi läpi monenlaisia tunteita, jotka ovat heijastuneet albumille”, Klinghoffer kuvaili matkaa The Sun -lehdelle. Flea kertoi myös The Sun -lehdelle matkasta: ”Eksyin kaupungissa nimeltä Harar. Se oli todella ihmeellinen kokemus, joka todella muutti kaiken. Kun palasin kotiin, kerroin tarinan Anthonylle (Kiedis) ja hän kirjoitti siitä kappaleen.”


title: I’m with You (albumi)

text: Albumin työnimenä oli "Dr Johnny Skinz’s Disproportionately Rambunctious Polar Express Machine-Head". Kun albumille piti antaa varsinainen nimi, aluksi yhtye ajatteli nimetä albumin jonkun sen kappaleen mukaan. Kun Kiedis kertoi tämän tuottaja Rubinille, hän ei pitänyt ideasta, koska ”se saisi meidät vaikuttamaan siltä, että meillä ei olisi tarpeeksi ideoita”. Niinpä Kiedis alkoi miettiä sopivia vaihtoehtoja albumin nimeksi. Lopulta jokainen idea kuulosti huonolta, ”koska ne eivät pystyneet saavuttamaan albumin henkeä”. Lopulta yhtyeen kitaristi Josh Klinghoffer antoi Kiedikselle paperilapun, jossa lukee ”"I’m With You"”. Aluksi ehdotus aiheutti hämmennystä, mutta lopulta siitä tuli albumin nimi. Klinghoffer kertoi idean tulleen kuin tyhjästä, mutta se vaikutti täydelliseltä.


title: I’m with You (albumi)

text: Kun Flealta kysyttiin, käyttikö yhtye huumeita albumin teon aikana, hän vastasi: ”Vedimme happoa jokaisena nauhoituspäivänä, me kaikki neljä”. Samassa haastattelussa Flea kertoi kuunnellensa levyn teon aikaan ”avantgardistista elektromusiikkia”, Rolling Stonesia ja Johann Sebastian Bachia.


title: I’m with You (albumi)

text: Albumin kuvituksesta ja kansitaiteesta vastaa englantilainen taiteilija Damien Hirst.


title: I’m with You (albumi)

text: Albumin julkaisupäivä oli Yhdysvalloissa 29. elokuuta. Muualla albumi julkaistaan aikaisemmin. Saksassa, Irlannissa ja Alankomaissa se julkaistiin 26. elokuuta. Albumi julkaistiin Yhdistyneessä kuningaskunnassa 29. elokuuta. Suomessa albumi julkaistiin 26. elokuuta.


title: I’m with You (albumi)

text: Albumin ensimmäinen single ”The Adventures of Rain Dance Maggie” julkaistiin 18. heinäkuuta. Single soitettiin maailmanlaajuisesti ensimmäistä kertaa radiossa 13. elokuuta, BBC:n Radio 1:ssä.


title: I’m with You (albumi)

text: Albumin toinen single ”Monarchy of Roses” julkaistiin 14. marraskuuta 2011.


title: I’m with You (albumi)

text: Julkaistuaan albumi saavutti suurta suosiota. Se sijoittui ensimmäisellä viikollaan listaykköseksi 17 maassa, kuten Suomessa ja Yhdistyneessä kuningaskunnassa ja listakakkoseksi kuudessa maassa. Vaikka albumista tuli nopeasti suosittu, ei se saavuttanut edellisen albumin, "Stadium Arcadiumin", myyntilukuja ensimmäisellä viikollaan. "Stadium Arcadium" myi ensimmäisellä viikollaan 442 000 kappaletta, kun taas tämä albumi myi 229 00 kappaletta. Suomessa albumi myi kultaa toisena päivänään. Lisäksi se nousi listaykköseksi 16 maassa, iTunes Album Chart -listalla.


title: I’m with You (albumi)

text: Rock Sound -lehden journalisti Amy Bangsin mukaan yhtye on kehittänyt itselleen uraauurtavan soundin, jota se on muokannut albumilla, jonka kokeellisuudesta ”Monarchy of Roses” on hyvä esimerkki. Bangs kertoo, että ”Ethiopian” ja ”Look Aroundin” kaltaiset kappaleet edustavat yhtyeen perinteisempää funk-soundia. Kaiken kaikkeaan "I’m With You" edustaa sekä yhtyeen perinteistä että uutta muotoa. Arvosanaksi hän antaa albumille seitsemän tähteä kymmenestä.


title: I’m with You (albumi)

text: Rumba-lehden Anton Vanha-Majamaan mukaan albumi on ”yhtyeen luonnottoman kehityskulun kulminaatio”. Hän vertasi yhtyettä U2:een ja The Rolling Stonesiin kirjoittamalla: ”Hikisistä funkkaajista kypsyi ryhmä mielikuvituksettomia setiä, jotka tyytyvät möyhimään omassa kliseesopassaan.” Flean ”iisisti funkkaavia bassokuvioita” hän kuvaa albumin mielenkiintoisimmaksi osaksi. Albumin ”harvinaiseksi huippukohdaksi” Vanha-Majamaa nimeää kappaleen ”Even You Brutus?”


title: I’m with You (albumi)

text: Uncut-lehden journalisti John Lewis oli ensimmäinen, joka kirjoitti albumista arvostelun. Arvostelu löytyy lehden syyskuun numerosta vuonna 2011. Hänen mukaan ”albumilla on selvä, Fruscianten (John) kokoinen reikä, joka saa meidät ajattelemaan, mitä ominaisuuksia hän toi yhtyeeseen, siihen liittyessään. (…) Klinghofferilta puuttuu sama piikikäs kekseliäisyys, joka Frusciantella oli.” Lewisin mukaan kappaleet ”Ethiopia”, ”Look Around” ja ”Factory of Faith” kuulostavat ”Red Hot Chili Peppers -parodialta”. Lisäksi hän kuvasi kappaleen ”The Adventures of Rain Dance Maggie” kitarasooloa ”amatöörimäiseksi”. ”Silti, huonon materiaalin keskellä on kourallinen hyviä kappaleita, kuten ’Even You Brutus’, ’Happines Loves Company’ ja ’Police Station’”. Loppuarvosanaksi Lewis antoi albumille kolme tähteä viidestä.


title: I’m with You (albumi)

text: Kiertue on yhtyeen ensimmäinen neljään vuoteen. Se alkaa virallisesti 11. syyskuuta 2011, mutta tätä ennen yhtye pitää lämmittelyesityksiä Yhdysvalloissa ja Aasiassa. Kiertueen on suunniteltu loppuvan vuonna 2013. Ensimmäiset esitykset olivat yksityis-esityksiä, 27. heinäkuuta Big Surissa ja 29. heinäkuuta Nevada Cityssä. Kummallakin kerralla yhtye soitti ensimmäistä kertaa sen uusinta materiaalia. Elokuussa yhtye esiintyi Aasiassa, ennen albumin julkaisua. Aasian kiertueen aikana The Mars Volta esiintyi yhtyeen kanssa. 30. elokuuta yhtye esiintyi Kölnissä. Konsertti lähetettiin satelliittien kautta elokuvateattereihin maailmanlaajuisesti. Varsinainen kiertue alkoi 11. syyskuuta Kolumbiasta. Etelä-Amerikan jälkeen kiertue jatkui lokakuun alusta joulukuun puoleenväliin saakka Euroopassa. Kiertue jatkuu vuonna 2012, jolloin yhtye esiintyi Yhdysvalloissa, Australiassa ja uudestaan Euroopassa. Yhtye poikkesi myös Suomessa 1. elokuuta 2012 ja esiintyi loppuunmyydyllä Ratinan Stadionilla.


title: I’m with You (albumi)

text: Yhtye ilmoitti 18. heinäkuuta 2011 pitävänsä hyväntekeväisyyskonsetin, jolla kerätään varoja Flean perustamalle Silverlake Conservatory of Music -koululle. Konsertti pidettiin 24. elokuuta 2011 Club Nokia -kerholla, Los Angelesin keskustassa.


title: Pertti Ahokas

text: Pertti Ahokas (s. 5. elokuuta 1947 Kuopio) on suomalainen jääkiekkoilija. Hän pelasi puolustajana SM-sarjassa ja SM-liigassa vuosina 1969–1982 ja voitti yhden Suomen-mestaruuden.


title: Pertti Ahokas

text: Ahokas edusti pääsarjatasolla Helsingin Jokereita vuosina 1969–1972, Saimaan Palloa vuosina 1972–1973 ja 1980–1982, Turun Tovereita vuosina 1973–1975 ja Turun Palloseuraa vuosina 1975–1980. Hän pelasi SM-sarjassa ja SM-liigassa yhteensä 400 ottelua, joissa hänen tehopisteensä olivat 49 + 63 = 112 ja jäähymääränsä 342 minuuttia. SM-liigan pudotuspeleissä hän pelasi 34 ottelua, joissa tehopisteitä kertyi 4 + 6 = 10 ja jäähyminuutteja 38. Hän voitti TPS:n joukkueessa Suomen-mestaruuden vuonna 1976 ja saavutti lisäksi kaksi SM-hopeaa ja kaksi SM-pronssia.


title: Herbert Pitman

text: Herbert John "Bert" Pitman (20. marraskuuta 1877 – 7 joulukuuta 1961) oli RMS Titanicin kolmas perämies. Pitmanin töihin kuului mm tarkkailu kansilla ja suunnanselvitys. Kun laiva törmäsi jäävuoreen 14. huhtikuuta, Pitman oli hytissään nukkumassa. Pitman havahtui törmäyksestä ja myöhemmin neljäs perämies Boxhall kertoi hänelle laivan törmänneen jäävuoreen ja uppoavan. Pitman sai tehtäväkseen raportoida laivan tyyrpuurin puolella samalla kun pelastusveneitä valmisteltiin. Ensimmäisen perämiehen Murdorchin saatua käskyn laskea pelastusveneet hän määräsi Pitmanin veneeseen numero 5 valvojaksi. Murdorch kätteli Pitmania hyvästiksi sanoen: "näkemiin ja onnea". Pitman tarkkaili laivan uppoamista 400 metrin päässä tunnin ajan kunnes tajusi laivan olevan tuomittu. Laivan upottua Pitman katsoi kelloaan ja sanoi sen olevan 2:20. Pitman halusi soutaa uppoamispaikalle auttamaan veden varassa olevia matkustajia mutta veneessä olleet matkustajat kielsivät sen. Pelastuttuaan RMS Carpathialle Pitman joutui todistajaksi saavuttuaan New Yorkiin ja myöhemmin palattuaan kotiin Englantiin.


title: Herbert Pitman

text: Pitman työskenteli myöhemmin RMS Oseanicilla ja RMS Olympicillä turman jälkeen. Toisessa maailmansodassa Pitman toimi pursimiehenä SS Mataroalla ja jäi eläkkeelle vuonna 1946. Pitman vietti lopun elämäänsä Pitcombella, Somersetissa, kunnes kuoli vuonna 1961 aivoverenvuotoon 84 vuotiaana. Vuonna 1998 Pitmanin sukulaisten tavaroita huutokaupattiin Sotheby’sillä.


title: Fritzi Löwy

text: Friederike "Fritzi" Löwy (1910 Wien – 1994) oli itävaltalainen uimari. Hän saavutti parhaana sijoituksenaan pronssia pitkän radan EM-kilpailuissa 1927 400 metrin vapaauinnissa. Hän edusti Hakoah Wieniä, joka oli juutalainen urheiluseura. Löwy hallitsi Itävallan naisten vapaauintia 20- ja 30-luvulla voittaen 22 Itävallan mestaruutta. Löwy voitti vapaauinnissa Itävallan mestaruuden sadalla metrillä 1925–31 sekä 1934, kahdella sadalla metrillä 1925, neljällä sadalla metrillä 1925–31 sekä 1933 ja 1934 sekä vielä Tonavassa uidun Quer durch Wienin 1926, -27 ja -30. Näiden lisäksi Löwy voitti makkabiadeissa 1932 100 m ja 300 m vapaauinnit, sekä vuonna 1935 400 m vapaauinnin ja oli voitokkaassa viestijoukkueessa.


title: Dimetoaatti

text: Dimetoaatti on orgaaninen fosforihapon esteri, jota käytetään hetivaikuttavana tuholaismyrkkynä. Aine patentoitiin 1950-luvulla. Kuten muutkin orgaaniset fosforihappoesterit, esimerkiksi malationi, se estää koliiniesteraasin toiminnan, joka on keskushermoston tärkeä entsyymi. Sitä käytetään puutarhan tuholaisten torjuntaan. Sitä myydään Suomessa tuotenimillä "Roxion" ja "Danadim Progress".


title: Dimetoaatti

text: Dimetoaatin kemiallinen kaava on CHNOPS, rakennekaava CHNHCOCHSPS(OCH), moolimassa 229,26 g/mol, tiheys 1,3 g/cm³ ja CAS-numero 60-51-5. Aine on harmaanvalkeaa kiteistä kiinteää ainetta. Sen sulamispiste on 43–45 °C ja kiehumispiste 117 °C (0,01 kPa paineessa). Aine on biohajoavaa. Se on terveydelle haitallista joutuessaan iholle ja nieltynä.


title: Dimetoaatti

text: Dimetoaatti on vesieliöille myrkyllistä:


title: Pekka Rautee

text: Pekka Rautee (s. 10. tammikuuta 1947 Nokia) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1969–1979 ja voitti yhden Suomen-mestaruuden.


title: Pekka Rautee

text: Rautee edusti koko pääsarjauransa ajan Turun Palloseuraa. Hän pelasi SM-sarjassa ja SM-liigassa yhteensä 307 ottelua, joissa hänen tehopisteensä olivat 117 + 111 = 228 ja jäähymääränsä 302 minuuttia. SM-liigan pudotuspeleissä hän pelasi 25 ottelua, joissa tehopisteitä kertyi 5 + 4 = 9 ja jäähyminuutteja 21. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia.


title: Pekka Rautee

text: Pekka Rauteen veli Matti Rautee pelasi myös TPS:n joukkueessa lähes yhtä pitkään kuin isoveljensä.


title: Alfred Delp

text: Alfred Delp (15. syyskuuta 1907 Mannheim – 2. helmikuuta 1945 Berliini) oli saksalainen katolinen pappi, joka oli osallisena heinäkuun 20. päivän salaliiton suunnittelemassa Adolf Hitlerin salamurhayrityksessä vuonna 1944.


title: Alfred Delp

text: Gestapo pidätti Delpin Münchenissä 28. heinäkuuta 1944, runsas viikko salamurhayrityksen jälkeen. Pidätyksen jälkeen hänet siirrettiin Tegelin vankilaan Berliiniin. Gestapo olisi päästänyt Delpin vapaaksi, mikäli hän olisi eronnut kirkosta ja lopettanut uskonnolliset toimet, mutta hän kieltäytyi eroamasta. Delp joutui pitämään käsirautoja vankilassa yötä päivää ennen kuin hänet teloitettiin 2. helmikuuta 1945 Plötzenseen vankilassa. Hänen ruumiinsa poltettiin ja tuhkat siroteltiin jonnekin Berliiniin. Tarkempaa tietoa Delpin tuhkan jäänteistä ei ole.


title: Alfred Delp

text: Bundeswehr eli Saksan puolustusvoimat on nimennyt miehistöparakkinsa Donauwörthissä Alfred Delpin mukaan.


title: Legend of the Red Dragon (elokuva)

text: Legend of the Red Dragon (, "Hong Xi Guan: Zhi Shao Lin wu zu", televisioesityksessä käytetty myös nimeä "Legenda punaisesta lohikäärmeestä") on vuonna 1994 ensi-iltansa saanut hongkongilainen toimintakomedia. Elokuvan ovat ohjanneet Wong Jing ja Corey Yuen. Käsikirjoituksesta vastasi Wong Jing. Pääosassa esiintyy Jet Li.


title: Legend of the Red Dragon (elokuva)

text: Hung Hei-Kwun joutuu lähtemään kotoaan pienen poikansa kanssa vaeltemaan pitkin Kiinaa. Hung matkaa erääseen kaupunkiin, jossa yrittää saada poikansa väliaikaisesti veljensä huolehdittavaksi ollessaan etsintäkuulutettuna. Hänen veljensä osoittautuu kuitenkin petturiksi ja Hung joutuu taistelemaan itsensä pois tilanteesta jatkaakseen matkaansa. Eräs rikas mies kuitenkin huomaa hänen taitonsa ja pyytää miestä henkivartijakseen. Hung Hei-Kwun suostuu tarjoukseen ja saa tehtäväkseen suojella miestä ja hänen tulevaa vaimoaan. Sillä välin Shaolinin temppelissä eräs munkki maalaa neljän pojan selkään paloja kartasta, johon on merkitty Ming-dynastian aarteet. Ma Ling-Yee niminen hirviö on aikeissaan saada lapset käsiinsä saadakseen aarteen. Lapset onnistuvat pakenemaan ja matkaavat rikkaan miehen luokse piiloon. Hung joutuu suojelemaan myös lapsia Ma Ling-Yeeltä.Suomessa elokuva esitettiin televisiosta maaliskuussa 2007.


title: Matti Rautee

text: Matti Rautee (s. 29. lokakuuta 1948 Varkaus) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1969–1978 ja voitti yhden Suomen-mestaruuden.


title: Matti Rautee

text: Rautee edusti koko pääsarjauransa ajan Turun Palloseuraa. Hän pelasi SM-sarjassa ja SM-liigassa yhteensä 283 ottelua, joissa hänen tehopisteensä olivat 101 + 67 = 168 ja jäähymääränsä 116 minuuttia. SM-liigan pudotuspeleissä hän pelasi 20 ottelua, joissa tehopisteitä kertyi 0 + 3 = 3 ja jäähyminuutteja 8. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja yhden SM-pronssin.


title: Matti Rautee

text: Rautee pelasi Suomen maajoukkueessa kuusi maaottelua, joissa hän teki kaksi maalia ja sai neljä syöttöpistettä.


title: Matti Rautee

text: Matti Rauteen veli Pekka Rautee pelasi myös TPS:n joukkueessa samoina vuosina mutta vuoden pidempään kuin pikkuveljensä.


title: NBA:n tähdistöottelun arvokkain pelaaja

text: NBA:n tähdistöottelun arvokkain pelaaja on arvokkaimmalle pelaajalle jaettava palkinto. Palkinnon saajan valitsee mediasta koostuva paneeli. Eniten valintoja ovat saavuttaneet Bob Pettit ja Kobe Bryant, jotka ovat voittaneet palkinnon neljä kertaa.


title: Kari Hörkkö

text: Kari Hörkkö (s. 2. helmikuuta 1953 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1971–1981 ja voitti yhden Suomen-mestaruuden.


title: Kari Hörkkö

text: Hörkkö edusti koko pääsarjauransa ajan Turun Palloseuraa. Hän pelasi SM-sarjassa ja SM-liigassa yhteensä 334 ottelua, joissa hänen tehopisteensä olivat 106 + 88 = 194 ja jäähymääränsä 86 minuuttia. SM-liigan pudotuspeleissä hän pelasi 41 ottelua, joissa tehopisteitä kertyi 5 + 6 = 11 ja jäähyminuutteja 8. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kolme SM-pronssia.


title: Kari Hörkkö

text: Hörkkö pelasi Suomen maajoukkueessa neljä maaottelua, joissa hänellä merkittiin yhteensä yksi syöttöpiste.


title: Bentsodioksoli

text: Bentsodioksoli voi olla:


title: 1,3-bentsodioksoli

text: 1,3-bentsodioksoli on orgaanisessa kemiassa käytettävä aromaattinen yhdiste. Sitä käytetään hajusteiden, hyönteismyrkkyjen ja lääkeaineiden valmistuksessa. Siitä voidaan valmistaa myös huumausaineita, kuten MDMA ja MDPV.


title: 1,3-bentsodioksoli

text: 1,3-bentsodioksolihuumeita voidaan metyleenidioksinsa vuoksi kutsua etuliitteellä "metyleenidioksi-" ja jättää 1,3-bentsodioksoli muuten mainitsematta. Metyleenidioksin lyhenne on MD. MDMA on metyleenidioksimetamfetamiini ja MDPV metyleenidioksipyrovaleroni.


title: Aktiivinen jousitus

text: Aktiivinen jousitus, tai aktiivijousitus on lähinnä autoissa käytettävä järjestelmä, millä pyritään aktiivisesti vaimentamaan korin kallistelu- ja nyökkäilyliikkeitä hydrauliikan, jousituksen ja iskunvaimentimien yhteistyöllä. Aktiivijousituksen tietokone saa jatkuvasti tietoa joka puolelle autoa sijoitetuista antureista ja sensoreista reagoiden jatkuvasti tienpinnassa tapahtuviin muutoksiin. Alun perin aktiivijousituksen kehitti Lotuksen perustaja Colin Chapman 1980-luvulla, tarkoituksenaan parantaa kilpa-autojen ajettavuutta mutkissa.


title: Aktiivinen jousitus

text:
Aktiivijousituksen voi toteuttaa eri tavoilla:
Suurimpaan osaan näistä autoista aktiivijousitus on lisävaruste.


title: 1,4-bentsodioksiini

text: 1,4-bentsodioksiini on heterosyklinen aromaattinen yhdiste.


title: 1,4-bentsodioksiini

text: 1,4-bentsodioksiinin kemiallinen kaava on CHO, moolimassa 134,13204 g/mol ja CAS-numero 255-37-8.


title: Kari Johansson

text: Kari Kalervo Johansson (s. 15. helmikuuta 1947 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1965–1978 ja voitti yhden Suomen-mestaruuden.


title: Kari Johansson

text: Johansson edusti pääsarjatasolla Turun Tovereita ja Turun Palloseuraa. Hän pelasi SM-sarjassa ja SM-liigassa yhteensä 361 ottelua, joissa hänen tehopisteensä olivat 156 + 170 = 326 ja jäähymääränsä 127 minuuttia. SM-liigan pudotuspeleissä hän pelasi 18 ottelua, joissa tehopisteitä kertyi 4 + 10 = 14 ja jäähyminuutteja 9. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kolme SM-pronssia.


title: Kari Johansson

text: Johansson pelasi Suomen maajoukkueessa 57 maaottelua, joissa hän teki neljä maalia ja sai kuusi syöttöpistettä. Hän edusti Suomea kerran olympialaisissa ja kahdesti MM-kilpailuissa.


title: Albrecht Haushofer

text: Albrecht Haushofer (7. tammikuuta 1903 München – 23. huhtikuuta 1945 Berliini) oli saksalainen tohtori, opettaja, näytelmäkirjailija ja runoilija, joka oli osallisena Adolf Hitlerin salamurhaa vuonna 1944 yrittäneessä heinäkuun 20. päivän salaliitossa.


title: Albrecht Haushofer

text: Haushoferin isä oli eläkkeellä oleva kenraali Karl Haushofer (1869–1946) ja äiti Martha Haushofer (1877–1946). Hänellä oli yksi veli nimeltä Heinz. Karl Haushofer opetti 1900-luvun alussa geopolitiikkaa, jolloin yksi hänen oppilaistaan oli Rudolf Hess.


title: Albrecht Haushofer

text: Epäonnistuneen Hitlerin salamurhayrityksen jälkeen Haushofer piileskeli SS-joukoilta. SS löysi hänet lopulta Baijerista joulukuussa 1944. Hänet teloitettiin ampumalla 23. huhtikuuta 1945.


title: Jukka Koskilahti

text: Jukka Markus Koskilahti (s. 23. toukokuuta 1954 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1973–1984 ja voitti yhden Suomen-mestaruuden. Lisäksi hän pelasi kolme kautta Ruotsissa.


title: Jukka Koskilahti

text: Kotimaansa pääsarjatasolla Koskilahti edusti Turun Palloseuraa vuosina 1973–1979 ja 1982–1984. Hän pelasi SM-sarjassa ja SM-liigassa yhteensä 264 ottelua, joissa hänen tehopisteensä olivat 74 + 53 = 127 ja jäähymääränsä 106 minuuttia. SM-liigan pudotuspeleissä hän pelasi 41 ottelua, joissa tehopisteitä kertyi 10 + 8 = 18 ja jäähyminuutteja 36. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia. Ruotsissa Koskilahti edusti HV71:tä kaudella 1979–1980 sekä MoDo:a kausilla 1980–1982.


title: Jukka Koskilahti

text: Koskilahti pelasi Suomen maajoukkueessa 29 maaottelua, joissa hän teki seitsemän maalia ja sai kaksi syöttöpistettä. Hän edusti Suomea kerran olympialaisissa ja kerran MM-kilpailuissa. Lake Placidin olympialaisiin 1980 Koskilahti valittiin korvaamaan loukkaantunut Erkki Laine.


title: Dekstrorfaani

text: Dekstrorfaani ("DXO") on dekstrometorfaanin (DXM) päämetaboliitti ja sillä on sentraalinen yskää hillitsevä vaikutus, joka ei välity opiaattireseptoreiden kautta. Dekstrorfaani on myös NMDA-reseptorin estäjä eli dissosiatiivi. Dekstrorfaani on rasemorfaanin dekstrorotatorinen stereoisomeeri (dekstro-isomeeri), jonka levo-isomeeri on levorfanoli. Dekstrorfaani kuuluu morfinaanien kemikaaliluokkaan.


title: Dekstrorfaani

text: Dekstrorfaani on voimakkaampi NMDA-estäjä kuin dekstrometorfaani, mutta heikompi serotoniinin takaisinoton estäjä eli SSRI. Dekstrorfaani vaikuttaa useisiin välittäjäaineisiin.


title: Dekstrorfaani

text: Dekstrorfaani oli säädelty kemikaali vuoteen 1976 asti Yhdysvalloissa.


title: Keijo Järvinen

text: Keijo Järvinen (s. 25. joulukuuta 1947 Nokia) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1968–1978 ja voitti yhden Suomen-mestaruuden.


title: Keijo Järvinen

text: Järvinen edusti pääsarjatasolla Turun Tovereita, Tampereen Tapparaa ja Turun Palloseuraa. Hän pelasi SM-sarjassa ja SM-liigassa yhteensä 311 ottelua, joissa hänen tehopisteensä olivat 139 + 91 = 230 ja jäähymääränsä 36 minuuttia. SM-liigan pudotuspeleissä hän pelasi 20 ottelua, joissa tehopisteitä kertyi 1 + 6 = 7 ja jäähyminuutteja 4. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kolme SM-pronssia.


title: Keijo Järvinen

text: Järvinen pelasi Suomen maajoukkueessa viisi maaottelua, joissa hän teki yhteensä yhden maalin.


title: Lasse Kiili

text: Lasse Kiili (s. 5. huhtikuuta 1946 Helsinki) on suomalainen jääkiekkoilija. Hän pelasi maalivahtina SM-sarjassa ja SM-liigassa vuosina 1963–1976 ja voitti yhden Suomen-mestaruuden.


title: Lasse Kiili

text: Kiili edusti pääsarjatasolla Turun Palloseuraa ja Helsingin Jalkapalloklubia. Hän pelasi SM-sarjassa ja SM-liigassa yhteensä 187 ottelua ja oli kokoonpanossa 282 ottelussa. Jäähyminuutteja hän keräsi maalivahdille poikkeuksellisen suuren määrän, 75 minuuttia. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean.


title: Lasse Kiili

text: Kiili pelasi Suomen maajoukkueessa 32 maaottelua ja kuului kerran Suomen MM-kisajoukkueeseen.


title: Rauli Tammelin

text: Rauli Tammelin (s. 7. tammikuuta 1952 Turku) on suomalainen jääkiekkoilija. Hän pelasi hyökkääjänä SM-sarjassa ja SM-liigassa vuosina 1969–1986 ja voitti yhden Suomen-mestaruuden.


title: Rauli Tammelin

text: Tammelin edusti koko pääsarjauransa ajan Turun Palloseuraa. Hän toimi joukkueen kapteenina kausilla 1985–1986 ja 1986–1987 ja on seuran oman junioritoiminnan kasvatti. Hän pelasi SM-sarjassa ja SM-liigassa yhteensä 555 ottelua, joissa hänen tehopisteensä olivat 124 + 155 = 279 ja jäähymääränsä 269 minuuttia. SM-liigan pudotuspeleissä hän pelasi 11 perättäisenä keväänä 74 ottelua, joissa tehopisteitä kertyi 11 + 18 = 29 ja jäähyminuutteja 56. Hän voitti TPS:n joukkueessa Suomen-mestaruuden vuonna 1976 ja saavutti lisäksi kolme SM-hopeaa ja kolme SM-pronssia.


title: Rauli Tammelin

text: Tammelin pelasi Suomen maajoukkueessa viisi maaottelua, joissa hän teki yhteensä yhden maalin.


title: Rauli Tammelin

text: Rauli Tammelinin nimellä ja numerolla 16 varustettu pelipaita nostettiin HK Areenan katonrajaan 26. joulukuuta 2015 pelatussa TPS–Ilves-ottelun yhteydessä, eikä pelinumero ole enää kenenkään muun TPS-pelaajan käytettävissä. Numero 16 on järjestyksessään neljäs Turun Palloseuran jäädytetyistä pelinumeroista. Muut jäädytetyt pelinumerot ovat: 3 (Timo Nummelin, käyttöoikeus hänen pojallaan Petterillä), 8 (Juhani Wahlsten) ja 23 (Hannu Virta).


title: Walter Scherff

text:
Walter Scherff (1898 - 24. toukokuuta 1945) oli saksalainen Wehrmachtin upseeri. Sotilasarvoltaan
Scherff oli korkeimmillaan kenraalimajuri. Walter Scherff haavoittui Adolf Hitleriä vastaan tehdyssä salamurhayrityksessä heinäkuussa 1944. Tapahtumaa kutsutaan nimellä heinäkuun 20. päivän salaliitto.


title: Walter Scherff

text:
Walter Scherff palveli panssari pataljoonassa everstiluutnanttina vuonna 1939. Syyskuussa 1941 hän
yleni everstiksi ja kenraalimajuriksi syyskuussa 1943. Toisen maailmansodan lopussa Scherff kritisoi rajusti Hitlerin
sotilaallisia strategioita.


title: Walter Scherff

text:
Walter Scherff haavoittui Hitlerin salamurha iskussa räjähteneestä pommista. Scherff sai ruhjeita päähänsä ja käsivarsiinsa,
mutta selvisi ilman suurempia vammoja.


title: Walter Scherff

text: Walter Scherff ampui itsensä 24. toukokuuta 1945, muutama viikko Saksan lopullisen antautumisen jälkeen.


title: Hedy Bienenfeld

text: Hertha "Hedy" Bienenfeld (1907–1976) oli itävaltalainen uimari. Hän saavutti uransa aikana yhden pronssimitalin pitkän radan EM-kilpailuissa 1927 200 metrin rintauinnissa. Hän oli naimisissa valmentajansa Zsigo Wertheimerin kanssa. Hän saavutti myös urallaan 9 Itävallan mestaruutta, joista yksi oli Tonavassa käytävä Quer durch Wienin voitto 1925. Näiden lisäksi hän voitti 200 metrin rintauinnin 1925–1931 sekä 100 metrin selkäuinnin 1931. Hän voitti makkabiadeissa sekä 1932 että 1935 200 metrin rintauinnin ja -32 myös 100 metrin selkäuinnin.


title: Rauno Sjöroos

text: Rauno Sjöroos (s. 16. huhtikuuta 1956 Naantali) on suomalainen jääkiekkoilija. Hän pelasi maalivahtina SM-sarjassa ja SM-liigassa vuosina 1973–1981 ja voitti yhden Suomen-mestaruuden.


title: Rauno Sjöroos

text: Sjöroos edusti pääsarjatasolla Turun Tovereita vuosina 1973–1975, Turun Palloseuraa vuosina 1975–1978 ja 1980–1981 sekä Tampereen Koo-Vee:ta kaudella 1979–1980. Kauden 1978–1979 hän pelasi alemmalla sarjatasolla Kiekko-67:ssä. Hän pelasi SM-sarjassa ja SM-liigassa yhteensä 49 ottelua ja oli kokoonpanossa 178 ottelussa. Pudotuspeleissä hän oli varamaalivahtina 18 ottelussa. Hän voitti TPS:n joukkueessa Suomen-mestaruuden vuonna 1976 ja saavutti lisäksi yhden SM-hopean ja kaksi SM-pronssia.


title: Joystiq

text: Joystiq on videopeliaiheinen blogi, joka perustettiin vuonna 2004. Sen päätoimittaja on Chris Grant. Joystiqin pääasiallinen kilpailija on toinen videopeliblogi Kotaku.


title: Joystiq

text: Uutisten lisäksi Joystiqissa julkaistaan videopeliennakoita- ja arvosteluita sekä podcastia.


title: Joystiq

text: Sivusto suljettiin tammikuussa 2015.


title: John Lindroth (voimistelija)

text: Johan Hjalmar ”John” Lindroth (17. syyskuuta 1883 Karijoki – 24. heinäkuuta 1960 Helsinki) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: John Lindroth (voimistelija)

text: Lindroth voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Yrjö Linko

text: Yrjö Antti Linko (1. helmikuuta 1885 Hanko – 22. maaliskuuta 1934 Turku) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Yrjö Linko

text: Linko voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Edvard Linna

text: Edvard Ferdinand Linna (synt. Borg, 26. elokuuta 1886 Mikkeli – 30. joulukuuta 1974 Helsinki) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Edvard Linna

text: Linna voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Matti Markkanen (voimistelija)

text: Matti Markkanen (14. toukokuuta 1887 Kuopio – 2. huhtikuuta 1942 Vieremä) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Matti Markkanen (voimistelija)

text: Markkanen voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Kotaku

text: Kotaku on videopeliaiheinen blogi. Se oli osa Gawker Median "Gawker"-sivuverkostoa, johon kuuluvivat myös Gizmodo, Deadspin, Lifehacker, io9 ja Jezebel. Nykyään sivuston omistaa Univision. CNET on listannut Kotakun omalle "Blog 100" -listalleen ja Technorati on nostanut sen 40 parhaan blogin joukkoon top 100 -listalleen. Kotakun päätoimittaja on Stephen Totilo. Muita toimittajia ovat Brian Ashcraft, Michael McWhertor, Luke Plunkett, Michael Fahey ja Owen Good.


title: Kalle Mikkolainen

text: Kaarl Edvard ”Kalle” Mikkolainen (9. tammikuuta 1883 Ylöjärvi – 28. maaliskuuta 1928 Tampere) oli suomalainen voimistelija ja olympiamitalisti. Hän edusti seuratasolla Tampereen Pyrintöä.


title: Kalle Mikkolainen

text: Mikkolainen voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Mikkolainen oli jääkiekossa olympiahopeaa voittaneen Reijo Mikkolaisen isoisän isä.


title: Oskari Sipola

text: Oskari Sipola (s. 10. maaliskuuta 1984 Helsinki) on suomalainen käsikirjoittaja ja elokuvaohjaaja.


title: Oskari Sipola

text: Sipola on ohjannut useita palkittuja lyhytelokuvia, musiikkivideoita ja tv-mainoksia, sekä kaksi pitkää elokuvaa. Hän valmistui taiteen maisteriksi Taideteollisen korkeakoulun Elokuvataiteen ja lavastustaiteen laitokselta vuonna 2012. Hänen ensimmäinen pitkä elokuvansa "Elokuu" (2011) oli hänen taiteellinen lopputyönsä.


title: Oskari Sipola

text: Sipola on työskennellyt assistenttina ohjaaja Aku Louhimiehelle.


title: Kalle Kustaa Paasia

text: Kalle Kustaa Paasia (28. elokuuta 1883 Sääksmäki – 19. joulukuuta 1961 Naantali) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Kalle Kustaa Paasia

text: Paasia voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Kurt Stenberg

text: Kurt Enoch Stenberg (11. heinäkuuta 1888 Vaasa – 26. maaliskuuta 1936 Karhula) oli suomalainen voimistelija ja olympiamitalisti.


title: Kurt Stenberg

text: Stenberg voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Pikkuveli (lyhytelokuva)

text: Pikkuveli on Oskari Sipolan ohjaama lyhytelokuva vuodelta 2009. Elokuva kertoo uusperheen sisäisistä ristiriidoista.


title: Pikkuveli (lyhytelokuva)

text: Elokuva on osa Suomen elokuvasäätiön ja YLE TV1:n Suomalainen novellielokuva 2009 -hanketta.


title: Pikkuveli (lyhytelokuva)

text: 14-vuotiasta Matiasta ollaan laittamassa juhannukseksi kahden aikuisen siskopuolensa hoteisiin, hän lähtee siskojen kaveriporukan perinteiseen juhannuksenviettoon. Niin siskot kuten Matiaskaan eivät ole suunnitelmasta innoissaan - vanhempien riitaisan avioeron tuloksena lapsetkin ovat puolensa valinneet. Mökillä Matiaksen ja nuoremman isosiskon Liinan välinen kitka leimahtaa, vanhat haavat revitään auki ja uusia paljastuu. Elokuva lapsista, jotka kantavat vanhempiensa kaunoja.


title: Matti Heikkilä

text: Matti Heikkilä voi tarkoittaa


title: Ei kenenkään maa (lyhytelokuva)

text: Ei kenenkään maa on Oskari Sipolan ohjaama lyhytelokuva vuodelta 2009. Elokuva kertoo rasististen nuorten miesten ja maahanmuuttajanuorten konfliktista.


title: Ei kenenkään maa (lyhytelokuva)

text: Marko ja Asko ovat parikymppisiä nuoria miehiä Helsingin itäisissä kaupunginosissa. Heidän elämäänsä leimaa joutilaisuus, alkoholi, väkivalta, rasismi ja veljeys. Markolla on kuitenkin salaisuus, josta hän ei ole voinut kertoa Askolle. Hän seurustelee tummaihoisen tytön kanssa. Kun Marko tulee eräänä iltana hakattuna ja verisenä Askon luo, käynnistyy tapahtumien sarja, jota ei voi pysäyttää..


title: Kyle Walker

text: Kyle Andrew Walker (s. 28. toukokuuta 1990) on englantilainen jalkapalloilija, joka edustaa Englannin Valioliigassa pelaavaa Manchester Cityä. Hän kuuluu myös Englannin maajoukkueeseen.


title: Kyle Walker

text: Walker siirtyi Sheffield Unitediin seitsemänvuotiaana. Hän pelasi seuran junioreissa 11 vuotta vuoteen 2008. Marraskuussa 2008 Walker siirtyi Englannin ykkösliigassa pelaavaan Northampton Towniin lainasopimuksella ja tämä oli hänen ensimmäisen kokemuksensa ammattilaistasolla. Hän laajensi lainasopimustaan tammikuuhun asti ja pelasi seurassa 9 ottelua. Hän palasi Sheffieldiin tammikuussa 2009. Hän sai seurassa paikan pudotuspeleissä ja pelasi karsintasarjan finaaleissa Wembley Stadiumilla ollen nuorin Sheffield Unitedin paidassa Wembleyllä pelannut pelaaja.


title: Kyle Walker

text: Heinäkuussa 2009 Walker siirtyi Tottenham Hotspuriin 9 miljoonan punnan siirtosopimuksella ja hänet lainattiin takaisin Sheffieldiin kaudeksi 2009–2010 osana sopimusta. Hänet kutsuttiin takaisin Spursiin helmikuussa 2010 juuri ennen tammikuun 2010 siirtoikkunan sulkeutumista korvaamaan Sunderlandiin lainattua Alan Huttonia. Walker debytoi Tottenhamissa maaliskuussa 2010 Portsmouthia vastaan.


title: Kyle Walker

text: Syyskuussa 2010 Walker teki kuukauden lainasopimuksen Queens Park Rangersin kanssa. Hänestä tuli fanien suosikki ja hän jatkoi lainaansa tammikuuhun 2011 asti. Queens Park Rangersin jätettyään Walker siirtyi loppukauden 2010–2011 kattavalla lainasopimuksella Aston Villaan. Hän teki ensimmäisen maalinsa seuralleen FA Cupin kolmannella kierroksella vanhaa seuraansa Sheffield Unitedia vastaan tammikuussa 2011. Hän palasi Tottenhamiin kauden päätteeksi tehtyään 15 liigaottelussa yhden maalin.


title: Kyle Walker

text: Walker nousi Tottenhamin vakiokokoonpanoon kaudella 2011–2012 pelaten yhtä vaille kaikissa valioliigaotteluissa. Hän debytoi samalla kaudella myös Eurooppa-liigassa. Mestarien liigassa hän pelasi ensimmäisen kerran kaudella 2016–2017. Hän pelasi Tottenhamissa kaikkiaan 183 valioliigaottelua. joissa teki neljä maalia. Hänet valittiin Valioliigan kauden tähdistöjoukkueeseen kausilla 2011–2012 ja 2016–2017.


title: Kyle Walker

text: Heinäkuussa 2017 Walker siirtyi Manchester Cityyn. Tulokaskaudellaan hän voitti Valiollgan ja Liigacupin mestaruudet sekä valittiin kolmannen kerran kauden tähdistöjoukkueeseen.


title: Kyle Walker

text: Walker on edustanut Englannin nuorisomaajoukkueita. Hän edusti Englannin alle 21-vuotiaiden joukkuetta vuoden 2011 alle 21-vuotiaiden EM-kilpailuissa. Hän pelasi heikosti menestyneen Englannin paidassa kaikki ottelut, ja tuli valituksi kisojen tähdistökentälliseen.


title: Kyle Walker

text: Walker kutsuttiin Englannin A-maajoukkueeseen ensimmäistä kertaa helmikuussa 2011. Ensimmäisen maaottelunsa hän pelasi ystävyysottelussa Espanjaa vastaan saman vuoden marraskuussa. Ensimmäisen arvokilpailujen karsintaottelunsa hän pelasi San Marinoa vastaan lokakuussa 2012. Hän oli loukkaantunut vuoden 2014 MM-kisojen aikaan. Ensimmäisen arvokilpailujen lopputurnauspelinsä hän pelasi Venäjää vastaan EM-kilpailuissa 2016. Hän pelasi kisoissa kaikkiaan kolme ottelua. Hän pelasi myös MM-kilpailuissa 2018, joissa Englanti sijoittui neljänneksi.


title: Kyle Walker

text: Walker kasvoi Sharrowissa ja kävi High Storrsin koulussa vuoteen 2006.


title: Torsten Sandelin

text: Karl Viktor Torsten Sandelin (28. syyskuuta 1887 Maalahti – 8. toukokuuta 1950 Helsinki) oli suomalainen voimistelija, kilpapurjehtija ja olympiamitalisti.


title: Torsten Sandelin

text: Sandelin voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Tukholman kesäolympialaisissa 1912 Sandelin osallistui purjehdukseen, jossa hän oli kolmihenkisen miehistön 6mR-luokassa Suomen "Finn II" -veneellä viides eli Norjan kanssa jaetusti viimeinen.


title: Torsten Sandelin

text: Sandelinin veli Eino Sandelin voitti purjehduksessa olympiapronssia Tukholman olympialaisten 12mR-luokassa.


title: Saudi-Arabian politiikka ja yhteiskunta

text: Saudi-Arabian politiikka ja yhteiskunta perustuvat siihen, että Saudi-Arabia on kuningaskunta, ja Saudien hallitsijasuku tunnustaa islamin wahhabiittilaista suuntausta. Kuningas Salman ja hänen hallituksensa johtavat ilman kansan valitseman parlamentin rajoitteita. Saudien sukuun kuuluu tuhansia jäseniä, joista jotkut ylläpitävät loisteliasta elämäntyyliä. Maan tämänhetkinen kruununprinssi on Mohammed bin Salman.


title: Saudi-Arabian politiikka ja yhteiskunta

text: Vuonna 1992 kuningas Fahd otti käyttöön "peruslain", joka toimii jonkinlaisena perustuslakina. 30. marraskuuta 2003 150-jäseninen neuvoa-antava kokous, Majlis al-Šura, sai oikeuden tehdä lakiehdotuksia ja muuttaa hallituksen esityksiä. Jäsenet nimittää kuningas. Kunnallisvaalit järjestettiin ensi kertaa vuonna 2005. Naisilla ei niissä ollut äänioikeutta.


title: Saudi-Arabian politiikka ja yhteiskunta

text: Maassa ei toimi laillisia poliittisia puolueita. Helmikuussa 2001 aktivistit suunnittelivat puoluetta ja perustivat sille nettisivun, mutta heidät pidätettiin.


title: Saudi-Arabian politiikka ja yhteiskunta

text: Hyvin tiukka, myös ulkomaalaisiin sovellettava islamilainen lainsäädäntö on käytössä. Islamin lain wahhabilaisesta tulkinnasta johtuen maan ihmisoikeustilannetta on pidetty yhtenä maailman huonoimmista. Ihmisoikeusjärjestö Human Rights Watchin raportti vuodelta 2010 kiitti kuningasta viiden vuoden aikana luvatuista parannuksista, mutta toivoi niiden kirjaamista lainsäädäntöön. Systemaattinen naisten syrjintä jatkuu, vaikka he saivat sentään vuonna 2005 oikeuden työskennellä "soveliaissa ammateissa".


title: Saudi-Arabian politiikka ja yhteiskunta

text: Saudi-Arabiassa lain noudattamista valvoo uskonnollinen poliisi, mutaween. Mutaweenia on kritisoitu muun muassa tapauksesta, jossa se esti tyttöjä poistumasta palavasta koulurakennuksesta, koska he eivät olleet pukeutuneet islamin edellyttämällä tavalla. Länsimaisen ihmisen näkökulmasta yhteiskunnan asettamat rajoitteet saattavat tuntua ankarilta; tyystin kiellettyjä ovat esimerkiksi alkoholi ja muiden uskontojen kuin islamin näkyminen julkisuudessa. Myöskään tanssia tai muille kuin naisille ja lapsille tarkoitettuja elokuvateattereita ei sallita. Hiljattain poliisi on kieltänyt kissojen ja koirien myymisen lemmikeiksi ja näiden ulkoiluttamisen Riadissa. Saudi-Arabia kielsi orjuuden virallisesti vuonna 1962.


title: Saudi-Arabian politiikka ja yhteiskunta

text: Saudi-Arabiassa ei ole asevelvollisuutta.


title: Saudi-Arabian politiikka ja yhteiskunta

text: Tärkeä uskonnollinen johtaja on Saudi-Arabian suurmufti. Nykyisenä suurmuftina toimii Abd-al-Aziz Aal ash-Shaikh.


title: Saudi-Arabian politiikka ja yhteiskunta

text: Muut uskonnot kuin islam eivät ole sallittuja, ja monia Saudi-Arabiaan ulkomailta saapuneita on vangittu ja karkotettu jopa yksityisestä kristinuskon harjoittamisesta.


title: Saudi-Arabian politiikka ja yhteiskunta

text: Saudikansalaisen on kiellettyä olla muun uskonnon edustaja kuin islamin. Maan katukuvassa ei saa näkyä muun uskonnon kuin islamin tunnuksia. Jopa maahan tulevien siirtotyöläisten, jotka yleensä tulevat Aasiasta ja Afrikasta, ei sallita kokoontua harjoittamaan omaa uskontoaan edes kodeissa. Viranomaiset tai sukulaiset yleensä surmaavat islamin hylkäävän saudin. Open Doors -niminen järjestö listaa joka vuosi maat sen mukaan, miten huonosti kristittyjen uskonnonvapaus niissä toteutuu ja miten paljon niissä esiintyy kristittyjen vainoa. Vuoden 2008 luettelossa Saudi-Arabia oli toiseksi pahiten kristittyjä vainoava maa.


title: Saudi-Arabian politiikka ja yhteiskunta

text: Saudit noudattavat tiukasti šaria-lakia.


title: Saudi-Arabian politiikka ja yhteiskunta

text: Naisten asema on maassa erittäin heikko, eivätkä he esimerkiksi saaneet vuoteen 2018 saakka ajaa autoa. Heidän asioistaan päättää pitkälti miespuolinen "huoltaja", joka tyypillisesti on isä tai aviomies.


title: Saudi-Arabian politiikka ja yhteiskunta

text: Vasta vuonna 2011 naisille myönnettiin äänioikeus paikallisvaaleissa, ja he voivat myös asettua ehdokkaiksi tai heidät voidaan valita neuvoa-antavan shuria-neuvoston jäseniksi.


title: Saudi-Arabian politiikka ja yhteiskunta

text: Naiset ja miehet eivät Saudi-Arabiassa kulje julkisesti yhdessä eivätkä saa muutenkaan ole tekemissä keskenään, elleivät he ole aviopuolisoja tai läheisiä sukulaisia. Laki on varsin tiukka; saudin kanssa naimisissa ollut 75-vuotias syyrialainen leski Khamisa Sawadi tuomittiin vankeuteen, raipaniskuihin ja karkotukseen, kun kaksi miestä vei hänelle leipää. Naiset ja miehet eivät saa olla keskenään edes työn merkeissä.


title: Saudi-Arabian politiikka ja yhteiskunta

text: Tyttölapsen naittaminen aikuiselle miehelle on Saudi-Arabiassa sallittua, jos lapsen isä tai huoltaja avioliittoa haluaa.


title: Saudi-Arabian politiikka ja yhteiskunta

text: Kuningas Abdullah nimitti helmikuussa 2009 Saudi-Arabian historian ensimmäisen naisministerin. Naisten oikeudet eivät kuitenkaan ole parantuneet, koska nainen ei saa esimerkiksi lähteä ulkomaille ilman miehensä lupaa.


title: Saudi-Arabian politiikka ja yhteiskunta

text: Aiemmin naiset saattoivat käydä kuntosalilla, mutta naisten kuntosalit on nyt suljettu. Suurmufti vastustaa naisten liikuntaharrastusta. Heidän paikkansa on hänen mukaansa koti ja tehtävänsä lasten kasvattaminen.


title: Saudi-Arabian politiikka ja yhteiskunta

text: Kuningas Abdullahin yliopisto avattiin vuonna 2009. Se on maan ensimmäinen yliopisto, jossa nais- ja miesopiskelijat voivat osallistua samoille luennoille ja käydä samoissa kahviloissa. Länsimaiset diplomaatit ovat toivoneet yliopiston edistävän islamilaisvaltion muutosta.


title: Saudi-Arabian politiikka ja yhteiskunta

text: Vuonna 2007 Saudi-Arabiassa toteutettiin 156 teloitusta, selvästi enemmän kuin edellisinä vuosina. Kuolemanrangaistukset pannaan täytäntöön tavallisimmin julkisesti mestaamalla. Mestattavat rauhoitetaan, ja heidän silmänsä peitetään. Mestattavaksi saatetaan nykyisin tuomita rikollinen sukupuolesta riippumatta. Myös ristiinnaulitseminen on Saudi-Arabiassa hyväksytty rangaistusmuoto, joskin tällaisia teloituksia toteutetaan varsin harvoin. Tuomittu saatetaan ristiinnaulita myös mestauksen jälkeen.


title: Saudi-Arabian politiikka ja yhteiskunta

text: Käytössä on myös lievempiä ruumiillisia rangaistuksia, esimerkiksi raipaniskut tai amputaatio. Myös silmä tai hampaita saatetaan poistaa.


title: Saudi-Arabian politiikka ja yhteiskunta

text: Kuolemantuomioon päättyvät oikeudenkäynnit ovat usein salaisia.


title: Saudi-Arabian politiikka ja yhteiskunta

text: Kuolemanrangaistus saattaa seurata useista eri rikoksista, jopa jumalanpilkka voi olla kuolemanrangeistukseen johtava rikos. Henkirikoksista voi saada kuolemantuomion, mutta viime kädessä asian ratkaisevat uhrin omaiset, jotka saattavat määrätä teloituksen sijasta haluamansa suuruisen "verirahan" tai armahduksenkin.


title: Saudi-Arabian politiikka ja yhteiskunta

text: Myös homoseksuaalinen kanssakäyminen on kuolemanrangaistuksen uhalla kielletty. Tuomioon tarvitaan kuitenkin neljä todistajaa.


title: Saudi-Arabian politiikka ja yhteiskunta

text: Amnesty International on todennut, että suhteettoman suuri osuus Saudi-Arabiassa teloitetuista on ulkomaalaisia.


title: Saudi-Arabian politiikka ja yhteiskunta

text: Yhteiskunnallisia reformeja maassa on ajanut muun muassa tunnettu filantrooppi ja prinssi Talal ibn Abd-al-Aziz, joka on esimerkiksi puhunut naisten oikeuksien puolesta ja esittänyt toivomuksen poliittisen puolueen perustamisesta. Vuonna 2004 maahan perustettiin laillisesti hallituksesta riippumaton ihmisoikeusjärjestö.


title: Elis Sipilä

text: Elis Esaias Sipilä (2. maaliskuuta 1876 Teuva – 13. joulukuuta 1958 Helsinki) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.


title: Elis Sipilä

text: Sipilä voimisteli Suomen joukkueessa sen voittaessa joukkuevoimistelun olympiapronssia Lontoosta 1908.


title: Ratkaiseva isku (televisiosarja)

text: Ratkaiseva isku on suomalainen dokumenttia ja draamaa yhdistelevä ohjelmasarja, jossa viime vuosien näkyvimpiä rikoksia käsitellään ainutlaatuisten tutkintamateriaalien kautta.


title: Ratkaiseva isku (televisiosarja)

text: Sarjan kirjoitti Joni Soila ja ohjasivat Aleksi Mäkelä ja Oskari Sipola.


title: Veljko Paunović

text: Veljko Paunović (, s. 21. elokuuta 1977 Strumica, Makedonia, Jugoslavia) on serbialainen jalkapalloilija, jonka aktiiviura ulottui 1990-luvun puolivälistä 2010-luvun alkuun. Suurimman osan urastaan hän vietti Espanjassa, jossa hän edusti muun muassa Atlético de Madridia, mutta hän pelasi lyhyitä jaksoja myös kotimaassaan Serbiassa, Saksassa, Venäjällä ja Yhdysvalloissa. Hän oli pelipaikaltaan hyökkääjä tai hyökkäävä keskikenttäpelaaja.


title: Veljko Paunović

text: Paunović on jalkapalloilija ja jalkapallovalmentaja Blagoje Paunovićin poika.


title: Veljko Paunović

text: Paunovićin ammattilaisura sai alkunsa kaudella 1994–1995 belgradilaisessa Partizanissa hänen ollessaan 17-vuotias. Jo kaudeksi 1995–1996 hän siirtyi Espanjaan, jossa hän edusti lukuisia seuroja seuraavan vuosikymmenen ajan. Hän liittyi maanmiehensä Radomir Antićin valmentamaan Atlético de Madridiin, josta hänet lainattiin heti toiseksi korkeimman sarjatason Segunda Divisiónin Marbellaan. Marbellan pudottua hän palasi Atléticoon, jonka niin ikään Segundassa pelanneeseen reservijoukkueeseen hän kuului kahden kauden ajan. Hän sai pian peliaikaa myös Atléticon edustusjoukkueessa ja debytoi Espanjan korkeimmalla sarjatasolla Primera Divisiónissa 5. tammikuuta 1997 ottelussa Extremaduraa vastaan. Kaudella 1997–1998 Paunović teki sarjassa kuusi maalia, vaikka esiintyi vain 14 ottelussa ja pääasiassa vaihtopelaajana. Kaudella 1999–2000, edelleen vaihtopelaajana, hän oli kokemassa Atléticon putoamisen Segundaan.


title: Veljko Paunović

text: Kaudet 1998–1999 ja 2001–2002 Paunović pelasi lainalla Mallorcassa ja kevään 2001 Oviedossa. Kaudella 1998–1999 Mallorca voitti Espanjan supercupissa Barcelonan yhteismaalein 3–1 ja ylsi Cup-voittajien cupin loppuotteluun, jossa Lazio oli vahvempi maalein 2–1. Supercupissa hän ei pelannut kummassakaan ottelussa, mutta Cup-voittajien cupin loppuottelussa hän pääsi vaihdosta kentälle. Primera Divisiónissa, jossa hän teki viisi maalia, Mallorca sijoittui tuolla kaudella kolmanneksi, joka oli seuran siihenastisen historian paras sijoitus sarjassa. Kaudella 2001–2002 Paunović pelasi Mallorcan kanssa myös Mestarien liigassa.


title: Veljko Paunović

text: Kaudeksi 2002–2003 Paunović siirtyi Segunda Divisiónin Tenerifeen, jossa hän pelasi uransa parhaan kauden ja teki 18 maalia 38 ottelussa, minkä myötä Atlético käytti sopimuksessa olleen takaisinosto-oikeutensa ja hankki hänet uudestaan riveihinsä. Kaudella 2003–2004 hän sai Gregorio Manzanon alaisuudessa runsaasti peliaikaa ja onnistui kuudesti maalinteossa, mutta seuraavalla kaudella César Ferrandon alaisuudessa oli toisin. Paunovićin toinen etappi Atléticossa jäi lopulta puolentoista kauden mittaiseksi, kun hän siirtyi saksalaiseen Hannoveriin tammikuussa 2005.


title: Veljko Paunović

text: Kaudeksi 2005–2006 Paunović liittyi Atléticon naapuriseuraan Getafeen, joka pelasi toista kauttaan Primera Divisiónissa. Hän teki 30 ottelussa 10 maalia ja jakoi Mariano Pernían ohella joukkueen parhaan maalintekijän tittelin, kun joukkue sijoittui erinomaisesti yhdeksänneksi. Paunović jätti Getafen kesken kauden maaliskuussa 2007 ja siirtyi venäläiseen Rubin Kazaniin, jossa hän pelasi yhden kauden. Keväällä 2008 hän teki viimeiset esiintymisensä Primerassa Almerían joukkueessa. Kaikkiaan hän pelasi 13 kauden aikana 292 ottelua ja teki 67 maalia Espanjan kahdella korkeimmalla sarjatasolla. Paunović palasi kasvattajaseuraansa Partizaniin heinäkuussa 2008, mutta ilmoitti jo saman vuoden joulukuussa päättävänsä uransa loukkaantumisten vuoksi.


title: Veljko Paunović

text: Paunović yritti paluuta heinäkuussa 2009 ja kävi koeajalla Pohjois-Amerikan Major League Soccer -liigan New York Red Bullsissa, mutta ei lopulta hyväksynyt seuran sopimustarjousta. Sittemmin hän pelasi Atlético de Madridin veteraanijoukkueessa kaukalojalkapallon ("fútbol indoor") Espanjan liigassa. Toukokuussa 2011 Paunović yritti uudelleen paluuta ja teki lopulta sopimuksen MLS:n Philadelphia Unionin kanssa. 2,5 vuotta ammattilaiskentiltä sivussa ollut Paunović nousi pian Philadelphian avauskokoonpanoon ja oli auttamassa toista kauttaan MLS:ssä pelannutta joukkuetta ensimmäistä kertaa liigan pudotuspeleihin. Hän pelasi kauden 2011 aikana yhteensä 17 runkosarjaottelussa, joissa hän teki kolme maalia, sekä yhdessä pudotuspeliottelussa. Kausi jäi kuitenkin Paunovićin ainoaksi Philadelphiassa, sillä tammikuussa 2012 hän ilmoitti jälleen päättävänsä uransa.


title: Veljko Paunović

text: Paunović pelasi Serbia ja Montenegron maajoukkueessa kahdessa ystävyysottelussa vuosina 2002–2004. Hän debytoi 13. helmikuuta 2002 ottelussa Meksikoa vastaan. Jälkimmäisessä ottelussa, 28. huhtikuuta 2004 Pohjois-Irlantia vastaan hän onnistui maalinteossa.


title: Floridsdorf

text: Floridsdorf on Wienin 21. kaupunginosa. Se sijaitsee Wienin pohjoisosassa. Sen asukasluku on hieman yli 138 000. Floridsdorf jaetaan vielä seitsemään osaan: Donaufeld, Floridsdorf, Großjedlersdorf, Jedlesee, Leopoldau, Neujedlersdorf, Stammersdorf, Strebersdorf. Kaupunginosan länsirajalla virtaa Tonava.


title: Floridsdorf

text: Floridsdorfin alueella on ollut asutusta jo neoliittisella kaudella. Ensimmäiset asukkaat olivat metsästäjiä. Noin vuonna 500 keltit valloittivat alueen roomalaisilta, mutta myöhemmin alue valloitettiin takaisin. Tämän jälkeen Floridsdorf oli osa roomalaisten ja englantilaisten taistelukenttää. Rooman valtakunnan romahdettua alueelle tulivat avaarit, langobardit ja slaavit. Noin vuonna 1000 alueella asustivat Babenbergien suku, jolloin myös on ensimmäiset maininnat Floridsdorfin alueesta (Jedlesee). Floridsdorfin alueelle rakennettiin ensimmäinen Tonavan ylittävä silta Wienissä. Teollisen vallankumouksen aikana Floridsdorfiin tuli rautatiekiskot sekä -asema.


title: Elias Salonen

text: Elias Salonen (s. 10. elokuuta 1994 Helsinki) on suomalainen näyttelijä, joka on tullut tunnetuksi Jarkko Mäkimaan roolista draamasarjassa "Kotikatu". Hän kirjoitti ylioppilaaksi Kallion ilmaisutaidon lukiosta keväällä 2014.


title: Zack Kassian

text: Zack Kassian (s. 24. tammikuuta 1991 Windsor, Ontario, Kanada) on kanadalainen jääkiekkoilija, joka pelaa NHL seura Edmonton Oilersissa.


title: Zack Kassian

text: Peterborough Petes varasi Kassianin neljäntenä pelaajana OHL:ään vuonna 2007 ja hän siirtyi joukkueeseen kaudeksi 2007–2008. Tulokaskausi toi 21 pistettä, mutta seuraavalla kaudella 2008–2009 Kassian oli Tony Romanon jälkeen Petesin toiseksi paras pistemies tehoilla 24+39=63. Hän keräsi myös 136 jäähyminuuttia, joilla Kassian voitti joukkueen sisäisen jäähypörssin. Hän tappeli kauden aikana 13 kertaa. Kassian pelasi kauden aikana myös OHL:n tähdistöottelussa tehoin 1+1=2 sekä CHL Top Prospects Gamessa, jossa hän taklasi John Tavaresia siellä seurauksella, että Tavares joutui jättämään ottelun kesken olkapäävamman takia.


title: Zack Kassian

text: NHL-joukkue Buffalo Sabres varasi Kassianin 13. pelaajana kesällä . Samana kesänä hänet varasi myös Dynamo Moskova 56. pelaajana . Kassian aloitti kauden 2009–2010 Peterborough Petesin kapteenina, mutta tammikuussa 2010 hänet kaupattiin Windsor Spitfiresiin vaihdossa Austin Watsoniin ja toisen kierroksen varausvuoroihin OHL:n varaustilaisuuksiin 2012 ja 2014. Myöhemmin samassa kuussa Kassian sai 20 ottelun mittaisen pelikiellon taklattuaan päähän Barrie Coltsin Matt Kennedya. Hän sai ottelussa viiden minuutin jäähyn ryntäämisestä sekä ottelurangaistuksen. Kennedy sai tilanteesta aivotärähdyksen. Kassian voitti keväällä 2010 OHL:n mestaruuden sekä koko CHL:n mestaruuden, Memorial Cupin.


title: Zack Kassian

text: Pian Memorial Cupin jälkeen, toukokuussa 2010 Kassian sai syytteen pahoinpitelystä lyödessään miestä kotikaupungissaan Windsorissa sijaitsevassa ulkoilmabaarissa. Hänet tuomittiin 25 tunnin yhdyskuntapalveluun, maksamaan 500 dollaria hyväntekeväisyyteen sekä kustantamaan uhrin hammaslääkärimaksu.


title: Zack Kassian

text: Pahoinpitelytapauksen vuoksi Kassianin sopimusneuvottelut Buffalo Sabresin kanssa lykkääntyivät ja hän jatkoi kaudella 2010–2011 Spitfiresissä. Kassian oli tehoilla 26+51=77 joukkueen toiseksi paras pistemies Ryan Ellisin jälkeen. Hän teki marraskuussa 2010 kolmivuotisen tulokassopimuksen Buffalo Sabresin kanssa. Huhtikuussa 2011 Kassian siirtyi ns. kevätsopimuksella Sabresin farmijoukkue Portland Piratesiin, AHL:ään. Hän pelasi siellä kolme playoff-ottelua.


title: Zack Kassian

text: Kassian pelasi kaudella 2011–2012 ensimmäiset pelinsä NHL:ssä. Hän edusti Sabresia 27 NHL-ottelussa, kunnes hän siirtyi Vancouver Canucksiin. Kaupassa Canucksiin meni myös Marc-André Gragnani ja Sabresiin Cody Hodgson ja Alexander Sulzer.


title: Zack Kassian

text: Kassian pelasi alle 20-vuotiaiden MM-kilpailuissa vuonna 2011 ja voitti hopeaa. Hän sai turnauksessa myös kahden ottelun pelikiellon taklattuaan Tšekin Petr Šenkeříkia päähän.


title: Zack Kassian

text: Kassian pelasi myös alle 18-vuotiaiden MM-kilpailuissa vuonna 2009.


title: Eppu Pastinen

text: Eppu Pastinen (s. 16. heinäkuuta 1990) on suomalainen näyttelijä. Hän valmistui Teatterikorkeakoulusta näyttelijäntyön koulutusohjelmasta taiteen maisteriksi keväällä 2014.


title: Lina Turkama

text: Lina Turkama (s. 1989) on suomalainen näyttelijä, joka esiintyi naispääosassa vuoden 2011 elokuvassa "Elokuu". Turkamalla ei ole näyttelijätaustaa tai -koulutusta – hän sai roolin ohjaaja Oskari Sipolan nähtyä hänet Tavastia-klubin narikkajonossa ja pyydettyä häntä koekuvauksiin.


title: Lina Turkama

text: Turkama opiskelee Töölön yhteiskoulun aikuislukiossa.


title: Niina Koponen

text: Niina Koponen (s. 15. lokakuuta 1985 Lahti) on suomalainen näyttelijä. Hän on valmistunut Teatterikorkeakoulusta näyttelijäntyön koulutusohjelmasta Teatteritaiteen maisteriksi vuonna 2012. Syksyllä 2014 hän oli yksi "Putous"-viihdeohjelman kuudennen tuotantokauden näyttelijöistä.


title: Niina Koponen

text: Koposta on kuultu myös vierailevana laulajana rap-artisti Super Jannen albumeilla "Munkkisaari" ja "Hyvät munkit volume 3".


title: Viktor Smeds

text: Viktor Reinhold Smeds (18. syyskuuta 1885 Petolahti – 22. helmikuuta 1957 Helsinki) oli suomalainen urheiluvaikuttaja, liikemies, voimistelija ja olympiamitalisti. Smeds oli Suomen kansainvälisesti näkyvimpiä urheiluvaikuttajia, ja hän toimi muun muassa kansainvälisen painiliiton puheenjohtajana vuosina 1930–1952. Smeds vaikutti muissakin voimailulajeissa, etenkin nyrkkeilyssä, jossa hän oli Suomen-mestari raskaassa keskisarjassa 1923 ja raskaassa sarjassa 1925.


title: Viktor Smeds

text: Smedsin vanhemmat olivat talollinen Johan Erik Smeds ja Lovisa Båsk. Hän pääsi ylioppilaaksi 1904 Helsingin Nya svenska läroverketistä ja valmistui Helsingin yliopistosta filosofian kandidaatiksi 1907 ja maisteriksi 1908. Smeds toimi sitten Loviisan alkeiskoulun ja sen yksityisten jatkoluokkien venäjänkielen, voimistelun ja terveysopin opettajana ja samalla Loviisan poliisilaitoksen päällikkönä 1909–1916. Sittemmin Smeds oli Athlos-lehden vastaavana toimittajana 1924–1925, Voimailulehden taloudenhoitajana 1926–1927, Helsingin Metro-Goldwyn-Mayer Films oy:n apulaisjohtajana 1929–1931, Elfvingin kalastuslaivaston palveluksessa 1933–1937 ja itsenäisenä liikemiehenä vuodesta 1940 alkaen.


title: Viktor Smeds

text: Smeds voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Suomen itsenäistymisen aikoihin Smeds oli yksi suomalaisen urheilun ruumiillistumista ja huomattavimpia urheiluvaikuttajia. Vuonna 1929 hänet valittiin kansainvälisen painiliiton FILA:n nimiedeltäjän IAWF:n puheenjohtajaksi, missä virassa hän toimi vuoteen 1952 asti. Smedsin puheenjohtajakaudella IAWF:n toiminta aktivoitui huomattavasti. Vuosina 1933–1935 Smeds toimi Suomen Olympiakomitean sihteerinä. Hän toimi myös Suomen Nyrkkeilyliiton puheenjohtajana. Nyrkkeilyssä ja sen kehittymisessä Smeds oli erittäin tärkeä vaikuttaja.


title: Viktor Smeds

text: Viktor Smeds toimi vuonna 1941 mukana SS-miesten värväyksessä. Jatkosodan aikana Smeds toimi vankien kuulustelijana, ja sen vuoksi hän koki tarpeen siirtyä syksyllä 1944 Suomesta. Hän siirtyi Stella Polaris-operaation yhteydessä Ruotsiin, mutta palasi pian takaisin Suomeen.


title: Viktor Smeds

text: Vuonna 1948 Smedsille myönnettiin SVUL:n aloitteesta Suomen liikuntakulttuurin ja urheilun suuri ansioristi.


title: Bronson Club

text: Bronson Club Oy on suomalainen elokuvatuotantoyhtiö. Se perustettiin vuonna 2007 tuottamaan uuden sukupolven tekijöiden elokuvia. Vuonna 2009 Solar Films osti siitä osake-enemmistön. Bronson Clubin tuottajana ja toimitusjohtajana toimii Jesse Fryckman.


title: Tanja Niskanen

text: Tanja Niskanen (s. 11. syyskuuta 1992 Säyneinen) on suomalainen jääkiekkoilija, pelipaikaltaan hyökkääjä. Hän edustaa SM-sarjaseura KalPaa.


title: Tanja Niskanen

text: Pelattuaan jo nuorempana KalPassa hän edusti kaudella 2008–2009 Alavuden Peli-Veikkoja, minkä jälkeen palasi KalPaan. Hän siirtyi kesken kauden 2014–2015 Mestiksessä pelanneeseen Lapinlahden Luistin -89 -seuraan. Kaudella 2015–2016 hän edusti JYP:iä, ja laukoi JYP:n Suomen-mestaruuden ratkaisseen maalin Hämeenlinnan Pallokerhoa vastaan kolmannen loppuottelun jatkoajalla. Hänet valittiin tuolla kaudella SM-sarjan parhaaksi hyökkääjäksi ja All Stars -kentälliseen. Kaudesta 2016–2017 hän on edustaut jälleen KalPaa.


title: Tanja Niskanen

text: Niskanen pelasi alle 18-vuotiaiden MM-kilpailuissa 2008, 2009 ja 2010. Ensimmäisen naisten maaottelunsa hän pelasi helmikuussa 2009 Saksaa vastaan. Hän kuului Suomen pronssijoukkueeseen Sveitsin MM-kilpailuissa 2011, joissa hän teki yhden maalin ja antoi kolme maalisyöttöä. Hän kuului neljänneksi sijoittuneeseen Suomen joukkueeseen 2016 ja MM-pronssijoukkueeseen 2017. Pyeongchangissa 2018 hän saavutti olympiapronssia. Ennen kautta 2017–2018 hän on pelannut 97 naisten maaottelua ja kerännyt niissä tehopisteet 14+19=33.


title: Gilles Meloche

text: Gilles Meloche (s. 12. heinäkuuta 1950 Montreal, Quebec, Kanada) on kanadalainen jääkiekkovalmentaja ja entinen ammattilaisjääkiekkoilija. Hän pelasi maalivahtina.


title: Gilles Meloche

text: Meloche pelasi ennen ammattilaisuraansa kauden 1969–1970 Quebecin QJHL-juniorisarjassa, joukkueenaan Verdun Jr. Maple Leafs. Hänet nimettiin vuonna 1970 liigan ensimmäiseen tähdistökentälliseen. Chicago Black Hawks varasi hänet NHL:ään numerolla 70 viidennellä kierroksella.


title: Gilles Meloche

text: Meloche aloitti ammattilaisuransa kaudella , jolla hän edusti Black Hawksia kahdessa NHL:n runkosarjaottelussa. Suurin osa kaudesta kului kuitenkin IHL:n Flint Generalsissa. Lokakuussa 1971 hän siirtyi California Golden Sealsiin pelaajakaupassa, jossa Golden Seals sai hänen lisäkseen puolustaja Paul Shmyrin, ja jossa Black Hawks sai vaihdossa maalivahti Gerry Desjardinsin. Siirron jälkeen Meloche vakiinnutti paikkansa NHL:ssä. Hän edusti Golden Sealsiä viisi kautta vuosina 1971–1976 ja jatkoi seurassa myös sen muutettua Ohioon ja pelattua vuosina 1976–1978 nimellä Cleveland Barons. Hän pelasi jokaisena noista kausista yli puolet joukkueensa otteluista, eniten kaudella , jolla 59 ottelua pelannut Meloche oli NHL:n eniten otteluja ja minuutteja pelannut maalivahti.


title: Gilles Meloche

text: Vuonna 1978 Cleveland Barons yhdistyi Minnesota North Starsin kanssa, jonka maalivahtina Meloche pelasi seitsemän kautta. Joukkueen toisena paljon pelanneena maalivahtina oli useimpina noista kausista Don Beaupre. Meloche pelasi uransa tuloksellisesti parhaat kaudet 1980-luvun alkupuolella, jolloin North Stars eteni kuutena vuonna peräkkäin NHL:n pudotuspeleihin, pisimmälle kaudella , jolla joukkue pelasi Stanley Cup -loppuotteluissa. Meloche pelasi tuon kauden pudotuspeleissä 13 ottelua ja Beaupre kuusi. Hän pelasi North Stars -vuosinaan kahdesti ssa, vuosina 1980 ja 1982. Toukokuussa 1985 North Stars myi Melochen Edmonton Oilersiin vaihdossa hyökkääjä Paul Houckiin, mutta hän ei pelannut Oilersissa otteluakaan siirryttyään jo saman vuoden syyskuussa, ennen kauden alkua, Pittsburgh Penguinsiin. Oilers sai vaihdossa puolustaja Marty McSorleyn ja hyökkääjä Tim Hrynewichin sekä vuonna 1986 puolustaja Craig Muniin. Meloche pelasi Penguinsin maalivahtina kolme kautta vuosina 1985–1988.


title: Gilles Meloche

text: Meloche lopetti pelaajauransa vuoteen 1988. Hänen NHL-uransa kesti 18 kautta, joiden aikana hän pelasi yhteensä 788:ssa runkosarjaottelussa ja 45:ssä pudotuspeliottelussa. Nollapelejä hänelle kertyi runkosarjassa 20 ja pudotuspeleissä kaksi.


title: Gilles Meloche

text: Meloche edusti Kanadan jääkiekkomaajoukkuetta yksissä arvokilpailuissa, jääkiekon maailmanmestaruuskilpailuissa 1982, joissa Kanada voitti pronssia. Meloche pelasi tuossa turnauksessa viisi ottelua, joista voitto-otteluja kolme ja tappioita kaksi.


title: Gilles Meloche

text: Pelaajauransa jälkeen Meloche on työskennellyt vuosina 1989–2006 Pittsburgh Penguinsin pelaajatarkkailijana ja maalivahtivalmentajana/konsulttina ja vuodesta 2006 alkaen kokoaikaisena maalivahtivalmentajana. Penguins on voittanut näinä vuosina kolmesti Stanley Cupin, vuosina 1991, 1992 ja 2009. Melochen valmentamiin maalivahteihin on kuulunut muun muassa vuoden 2009 Stanley Cup -voittaja Marc-André Fleury.


title: Gilles Meloche

text: Jääkiekkohyökkääjä, NHL:ssäkin pelannut Éric Meloche on Gilles Melochen poika. Myös Gillesin veli Denis Meloche on pelannut jääkiekkoa ammattilaisena. Gilles Meloche on naimisissa ja asuu vaimonsa Sophien kanssa Pittsburghissa, Pennsylvaniassa.


title: Jarkko Niemi (näyttelijä)

text: Jarkko Yrjänä Niemi (s. 30. lokakuuta 1984 Tuusula) on suomalainen näyttelijä.


title: Jarkko Niemi (näyttelijä)

text: Niemi valmistui teatteritaiteen maisteriksi Tampereen yliopistosta vuonna 2011. Hänen tunnetuimpia roolejaan ovat pääosat elokuvissa "Hymypoika" ja "Ja saapuu oikea yö". Hän on näytellyt myös muun muassa televisiosarjoissa "Nymfit", "Siskonpeti" ja "Syke".


title: Jarkko Niemi (näyttelijä)

text: Marraskuussa 2011 otsikoihin nousi Niemen "tempaus", kun hän alkoi mekkaloida kesken eduskunnan kyselytunnin. Tempaus oli osa FremantleMedia Finlandin tuottaman "CQC" -nimisen poliittisen viihdeohjelman pilottijakson kuvauksia. Ohjelmaformaattia oli tarkoitus tarjota MTV3-kanavalle, mutta kanava päätti olla ottamatta sitä ohjelmistoonsa.


title: Madbid

text: MadBid on huutokauppasivusto netissä, ja se aloitti toimintansa Lontoossa vuoden 2008 elokuussa, jonka jälkeen se on edennyt Iso-Britannian johtavaksi pennihuutokauppasivustoksi. Sen kautta on myyty yli 75 000 huutokohdetta, joissa keskimääräinen myyntihinta on ollut 80% vastaavasta normaalista vähittäismyyntihinnasta.


title: Madbid

text: Tällä hetkellä MadBid toimii Iso-Britanniassa, Irlannissa, Saksassa, Italiassa, Espanjassa, Ruotsissa ja Suomessa. Suomessa sivusto toimii osoitteessa MadBid.fi.


title: Madbid

text: MadBid oli vuonna 2010 Iso-Britannian Tech Media Invest yritysten Top 100 -listalla top 30 joukossa. Lisäksi MadBid sai neljän miljoonan punnan rahoituksen Atomico Ventures -sijoittajilta vuoden 2010 heinäkuussa. Sijoittajaryhmään kuuluvat mm. Skypen kehittäjät Niklas Zennström ja Janus Friis.


title: Lieksajärvi

text: Lieksajärvi () on suurehko järvi Vuoksen vesistön Lieksan reitin latvoilla Venäjän Karjalassa Mujejärven piirin Repolan ja Lentieran kuntien alueilla, Suomen itärajan läheisyydessä. Järvi on pitkänomainen luode-kaakko-suunnassa kuten muutkin alueen suuret järvet. Järven suurin leveys on noin 11 km, pituus 27 km, pinta-ala 166 km, suurin syvyys 34 m ja keskisyvyys 8,6 m. Se sijaitsee 174 metriä merenpinnan yläpuolella. Lieksajärvi laskee Suulajokea Lentieran kautta Lieksanjokeen ja Pieliseen Suomen puolelle. Järvi on puhdas ja sangen kalaisa.


title: Lieksajärvi

text: Suurin rantakylistä on luoteisirannalla sijaitseva Repola, itärannalla sijaitsevat vanhimpana pidetty Tuusen, Tsolkka ja Koroli. Järven pohjoisosassa on sotahistoriallisesti merkittävä Virran kapeikko ja Omelian kylä. Järvireitti jatkuu koilliseen ja itään Torasjärveen sekä Mujejärven ja Tiiksan suuntaan.


title: Lieksajärvi

text: Lieksajärvi on strategisesti sen tapainen, että sitä on ollut vaikea ylittää. Näin ollen Repola on annettu muun muassa jatkosodassa suomalaisille lähes taisteluitta. Antti Tuurin kirja "Elämä isänmaalle - Tiedusteluretki Lieksajärvelle heinäkuussa 1941" kertoo tositapahtumasta partioretkestä Lieksajärven ympäri. Olli Saarelan elokuva "Rukajärven tie" kertoo saman tarinan hieman dramatisoituna.


title: Notaatio (ohjelmointi)

text: Notaatio on tietojärjestelmän mallinnuskielessä käytettävä merkintätapa. Notaation tulkinta tapahtuu mallinnuskielen sääntöjä käyttäen, joita ovat kielioppi (syntaksi), merkitys (semantiikka) ja käyttösäännöt (pragmatiikka). Kuvauskielen kielioppi kertoo notaatioiden ulkoasun ja sen, miten niitä voidaan yhdistellä ja käyttää yhdessä. Merkityssäännöt kertoo kunkin symbolin tarkoituksen ja sen, miten se tulkitaan yksittäisenä tai yhdessä muiden symbolien kanssa. Käyttösääntö määrittelee toiminnan, joka merkinnästä on odotettavissa, eli sen merkityksen, jota notaarioista koostuva malli kuvaa.Eriksen, Hans-Erik & Penker, Mangus. (2000). UML. Jyväskylä: IT Press. ISBN 951-825-026-5


title: Lissan taistelu

text: Lissan taistelu on 20. heinäkuuta 1866 Adrianmerellä lähellä Vis-saarta () nykyisen Kroatian vesialueella käyty taistelu Itävallan keisarikunnan ja Italian kuningaskunnan joukkojen välillä. Se on osa kolmatta Italian itsenäisyyssotaa, jossa Italian tavoitteena oli Venetsian valtaaminen Itävallalta. Taistelun lopputuloksena määrällisesti alivoimainen Itävallan laivasto voitti sitä suuremman Italian laivaston. Meritaistelu oli ensimmäinen laaja panssarilaivojen välillä käyty konflikti, ja viimeinen jossa laivat pyrkivät upottamaan toisensa puskemalla.


title: Lissan taistelu

text: Taistelun aikana Italian laivasto ampui noin 1 450 ammusta, mutta ei onnistunut upottamaan ainuttakaan Itävallan laivaston raskaista yksiköistä. Yksi syy lopputulokseen ja Italian laivaston huonoon suorituskykyyn oli sen komentajien välinen sisäinen kilpailu. Esimerkiksi vara-amiraali Albinin komennossa olleet laivat eivät osallistuneet taisteluun. Taistelu koostui useasta pienemmästä konfliktista. Niistä suurin seitsemän Itävallan ja neljän Italian panssarifregatin välinen kohtaaminen osoitti Itävallan komentajan von Tegetthoffin kyvyn eristää ja tuhota eristykseen jääneet Italian laivaston yksiköt.


title: Lissan taistelu

text: Visin saaren linnakkeet oli rakennettu Napoleonin ajalla brittijoukkojen vallatessa saaren. Britit poistuivat saarelta ja se luovutettiin 1815 Itävallalle, kun Britannialle luovutettiin Joonianmeren saaria. Vuonna 1866 saarella oli Itävalta-Unkarin varuskunta, johon kuului eversti Urs de Marginan johtamat 1 833 sotilasta. Varuskunnalla oli 88 tykkiä. Saaren tärkeimmän sataman San Giorgion suojana ei ollut miinoja eikä puomeja.


title: Lissan taistelu

text: Italian joukkojen komentajan Persanon, jonka laivasto lähti 15. heinäkuuta 1866 Anconasta, suunnitelmana oli harhauttaa saaren puolustajia kahden kohteen tulittamisella ja laskemalla joukkoja maihin kahdessa muussa paikassa. Persano oli pyytänyt 5 000 jalkaväkisotilasta, mutta merelle lähdettäessä aluksilla oli vain 600. Kaikki jalkaväkimiehet oli sijoitettu vara-amiraali Albinin johtamille puurunkoisille aluksille.


title: Lissan taistelu

text: Italian laivasto saapui 17. heinäkuuta Visin edustalle. Ensimmäisenä Persano lähetti tykkiveneet katkaisemaan lennätin yhteydet saaren ja mantereen väliltä. Tieto hyökkäyksestä oli jo kuitenkin lähetetty Pulaan von Tegetthoffille. Seuraavana aamuna Italian laivasto aloitti maakohteiden tulittamisen, jolloin "Re d'Italia" ampui 1 300 kranaattia. Illalla italialaiset vetäytyivät ja Persano pyysi lisää jalkaväkeä maihinnousua varten.


title: Lissan taistelu

text: "Affondatore" saapui 9. heinäkuuta täydennyksineen tuoden 600 jalkaväkisotilasta. Alkuperäisen 600 ja täydennyksinä saapuneiden sekä 1 000 aluksilta kerätyn merimiehen avulla Persano päätti yrittää maihinnousua.


title: Lissan taistelu

text: Persanon vetäydyttyä puolustautuneet joukot olivat vahvistaneet San Giorgion puolustusta. Persano käski "Formidabilen" päällikön valtaamaan sataman ja Albinin mukana tulleiden joukkojen nousemaan maihin sataman lähistöllä. "Formidabile" joutui kiivaaseen tykkituleen kärsien suuria tappioita ja syttyen palamaan, minkä seurauksena laivasto joutui vetäytymään. Albini ei laskenut joukkojaan maihin. Pimeyden laskeuduttua ja tuulen voimistuttua Persano keskeytti hyökkäyksen.


title: Lissan taistelu

text: Italialaisten vetäytyessä puolustajilla oli San Giorgion puolustamiseksi vain viisitoista toimivaa tykkiä. Puolustajien tappiot olivat 24 kaatunutta ja 70 haavoittunutta. Italialaiset olivat menettäneet hyökkäyksessä kuusitoista miestä kaatuneina ja 96 haavoittuneina. Lisäksi lukuisia aluksia oli vaurioitunut ja hiilivarastot oli osalla lähes tyhjät. Aamuun mennessä tuuli oli edelleen voimistunut ja näkyvyys heikko.


title: Lissan taistelu

text: Persano päätti olosuhteista huolimatta yrittää uutta maihinnousua. Tiedustelualus "Esplaratore" ilmoitti kello 07.50 havainneensa tuntemattomia aluksia länsiluoteessa.


title: Lissan taistelu

text: Von Tegetthoffin johtama Itävalta-Unkarin laivasto lähti 19. heinäkuuta kello 14 Pulasta. Huono sää ja voimakas merenkäynti hidasti matkan tekoa ja keskinopeus olikin vain noin 5,5 solmua. Tiedustelualus höyrylaiva "SMS Stadion" ja ironclad "SMS Kaiser Max" havaitsivat 20. heinäkuuta kello seitsemän Italian laivaston alukset.


title: Lissan taistelu

text: Persanon laivastosta "Formidabile" oli palannut Anconaan korjattavaksi sekä "Terribile" ja "Varese" olivat valvomassa etelässä. Albini määrättiin keskeyttämään maihinnousu. Jo maissa olevat jäivät tykkiveneiden pelastettaviksi ja Albinin alusten tuli liittyä taistelulinjaan. Albini kuitenkin pidättäytyi etäällä taistelusta ja ilmoitti taistelun jälkeen, ettei Persanolta tullut käskyä toiminnasta. Myöhemmissä tutkimuksissa on päätelty käskyn saapuneen, mutta Albinin vastustaneen puurunkoisten alustensa liittämistä ironclad-alusten kanssa taisteluun.


title: Lissan taistelu

text: Noin kello yhdeksän rankan taisteluun valmistautuneet osapuolet toisiltaan peittäneen sadekuuron päätyttyä tuuli tyyntyi ja merenkäynti helpottui. Kello kymmeneltä itävaltalaiset näkivät jo italialaiset ja Visin saaren. Von Tegetthoff antoi määräyksen nostaa vauhdin maksimiin noin kymmeneen solmuun ja ironcladit törmäämään italialaisiin. Italian laivasto avasi tulen 10.45 ja "SMS Drachen" päällikkö von Moll sai surmansa, jolloin päälliköksi tuli myöhemmin pohjoisten napa-alueiden tutkijana maineeseen noussut luutnantti Karl Weyprecht.


title: Lissan taistelu

text: Laivastojen lähetessä toisiaan Persano päätti siirtää lippunsa "Re d'Italialta" "Affondatorelle", mutta ei kertonut siitä muiden alusten päälliköille. "Re d'Italian" pysähtyessä siirtämään amiraalia Italian laivaston etuosastoa johtanut kontra-amiraali Giuseppe Vega jatkoi samalla nopeudella matkaansa katkaisten linjan. Tykkitulen ja alusten savun peittäessä näkyvyyden itävaltalaiset läpäisivät italialaisten linjan syntyneestä aukosta.


title: Operaatio Valkyyria

text: Operaatio Valkyyria (, ) viittaa muun muassa seuraaviin:


title: Philip Jones

text: Philip Jones tai Phil Jones voi viitata seuraaviin henkilöihin:


title: Terveysmessut

text: Terveysmessut on Suomen Messujen järjestämä jokavuotinen messutapahtuma. Tapahtuma järjestetään Helsingin Messukeskuksessa syksyisin. Ensimmäisen kerran tapahtuma järjestettiin 1997.


title: Terveysmessut

text: Samaan aikaan Messukeskuksessa järjestetään myös Kauneusmessut, Muotimessut, Nordic Hair -hiustapahtuma ja Gold Silver Watch –korutapahtuma. Vuonna 2011 tapahtumakokonaisuudessa vieraili 43 500 kävijää.


title: Terveysmessut

text: Terveysmessut on suunnattu terveydestään kiinnostuneille aktiivisille aikuisille. Tapahtumassa on esillä monipuolisesti erilaisia terveysalan palveluita ja tuotteita, lääkäriasemista luontaistuotteisiin. Tapahtuma tarjoaa myös yleisöohjelmia luennoista näytöksiin ja hoitoihin.


title: Terveysmessut

text: Terveyttä taiteesta on Suomen Messusäätiön perustama 5000 euron arvoinen palkinto, jolla halutaan korostaa taiteen merkitystä terveydelle ja hyvinvoinnille. Ensimmäinen palkinto jaettiin vuonna 2010 Sairaalaklovneille ja toinen vuonna 2011 Irti minusta -työryhmälle anoreksia-aiheisesta näytelmästä. Palkinto jaetaan vuosittain Terveysmessujen yhteydessä.


title: Terveysmessut

text: Palkintoa voi esittää tunnustukseksi taideterapeuteille, taideterapian kehittäjille, taiteen terveysvaikutusten tutkijoille, taiteilijoille sekä terveydenhuollon ja sosiaalialan parissa työskenteleville henkilöille, jotka hyödyntävät taidetta työssään.


title: Georg von Boeselager

text: Georg Freiherr von Boeselager (25. elokuuta 1915 Kassel – 29. elokuuta 1944 Łomża) oli saksalainen Wehrmachtin eversti, joka kuului myös ratsuväkeen. Goerg von Boeselager tunnetaan osallisuudestaan Adolf Hitlerin epäonnistuneeseen salamurhayritykseen heinäkuussa 1944, jossa oli mukana myös hänen veljensä Philipp von Boeselager.


title: Georg von Boeselager

text: Georg von Boeselager syntyi roomalaiskatoliseen perheeseen elokuussa 1915. Von Boeselagerista piti alun perin tulla pappi, mutta hän valitsi kuitenkin sotilasuran. Hänestä tuli vänrikki vuonna 1936 ja maaliskuussa 1939 hänet ylennettiin luutnantiksi. Myöhemmin hänet ylennettiin myös ratsumestariksi. Georg von Boeselager palveli armeijassa vuosien 1934–1944 välisen ajan.


title: Georg von Boeselager

text: 1. kesäkuuta 1943 von Boeselager ylennettiin majuriksi. Hän haavoittui taistelussa vielä saman vuoden lokakuussa. Haavoittumisen jälkeen von Boeselagerista tuli everstiluutnantti joulukuussa 1943. Hän haavoittui toistamiseen helmikuussa 1944.


title: Georg von Boeselager

text: Henning von Tresckow sai houkuteltua von Boeselagerin mukaan Hitlerin salamurhaa suunnitelleeseen heinäkuun 20. päivän salaliittoon. Von Boeselager oli auttamassa Wessel von Freytag-Loringhovenia hankkimaan heksogeeniä räjähteisiin, joilla Hitler oli tarkoitus surmata. Boeselagerin veljesten oli määrä marssia joukkoineen Berliiniin samoihin aikoihin, kun Claus von Stauffenberg asettaisi pommin Hitlerin Sudenpesään. Hieman ennen Berliiniä von Boeselagerit kuitenkin kuulivat Hitlerin selvinneen salamurhayrityksestä, mikä sai heidät perääntymään. Se saattoi pelastaa veljesten hengen, sillä satoja salaliittoon osallistuneita teloitettiin ja jopa 5 000 pidätettiin.


title: Georg von Boeselager

text: Von Boeselager kaatui Puolan rintamalla puna-armeijan kanssa käydyssä taistelussa vain runsas kuukausi salamurhayrityksen jälkeen. Kaksi päivää kuolemansa jälkeen hänet ylennettiin everstiksi.


Demokritoksen ja Epikuroksen luonnonfilosofian ero () on Karl Marxin väitöskirja, joka valmistui vuonna 1841. Marx vertailee siinä teoksen nimen mukaisesti kahden antiikin kreikkalaisen filosofin, Demokritoksen ja Epikuroksen, luonnonfilosofisia näkemyksiä. Tarkastelun kohteena on erityisesti atomioppi.


title: Demokritoksen ja Epikuroksen luonnonfilosofian ero

text: Väitöskirja koostuu kahdesta osasta. Ensimmäinen osa käsittelee Demokritoksen ja Epikuroksen näkemysten välisiä suhteita yleisellä tasolla. Johdannossa Marx esittää erääksi kysymykseksi sen, miksi Aristoteleen jälkeiset koulukunnat, erityisesti epikurolaisuus ja stoalaisuus, palasivat monessa suhteessa varhaisempaan filosofiaan: luonnonfilosofiassa esisokraattiselle pohjalle (epikurolaiset Demokritoksen ja stoalaiset Herakleitoksen ajatuksiin), ja etiikassa sokraattisiin kouluihin (kyreneläiseen ja kyyniseen filosofiaan, vastaavasti).


text: Toinen osa puolestaan käsittelee yksityiskohtaisempia kysymyksiä, joita ovat muun muassa kysymykset atomien deklinaatiosta ja ominaisuuksista, käsitteet "atomoi arkhai" ja "atoma stoikheia", aika, sekä meteorit.


text: Eräänä keskeisenä lähteenään Marx on käyttänyt Diogenes Laertioksen teosta "Merkittävien filosofien elämät ja opit"; muita lähteitä ovat muun muassa Plutarkhos (esim. teos "Epikuroksen mukaan on mahdotonta elää edes mukavasti"), Lucretius (teos "Maailmankaikkeudesta") ja Cicero (teos "Jumalten luonteesta").


title: ICIUM

text: ICIUM Wonderworld of Ice -jäämaailma on vuosittain Leville jäästä ja lumesta rakennettava nähtävyys. ICIUM-jäämaailma avattiin yleisölle ensimmäistä kertaa 18. joulukuuta 2010.. Jäämaailmassa on sekä jäästä että lumesta tehtyjä veistoksia noin hehtaarin alueella.


title: ICIUM

text: ICIUM-jäämaailman rakentajina toimivat kiinalaiset jäänveistäjät Harbinin kaupungista, missä on järjestetty vuosittainen jää- ja lumiveistosfestivaali vuodesta 1963 alkaen.